आठवीं अनुसूची | Anjoria's Weblog\nTag Archives: आठवीं अनुसूची\nभोजपुरी के चाहीं संवैधानिक मान्यता\nहाल ही में संघ लोकसेवा आयोग एगो जनहित याचिका के अनुपालनक करत मुंबई उच्च न्यायालय में हलफनामा दिहले बा कि सिविल सेवा परीक्षा में उम्मीदवार कवनो मान्यता प्राप्त भाषा मे साक्षात्कार दे सकेलें. भारतीय भाषा आ ओकरा के बोलेवालन खातिर ई बहुते खुशी आ गौरव के बाति बा. संघ लोक सेवा आयोग के ई पहल स्वागतजोग बा. आ एहसे भारतीय भाषावन के बढ़न्ती के राह अउरी खुली. इहे ना अपना मातृभाषा मे साक्षात्कार देबे में उम्मीदवारो सहज रहीहें आ उनुका सहुलियत रही. बाकिर एह फैसला के मद्दे नजर जब भोजपुरी समाज पर नजर जात बा त हिया में एगो हूक जस उठत बा. भोजपुरी के संवैधानिक मान्यता के मांग जमाना से उठत आवत बा. हाल ही में एक बेर फेरु संसद में ई माँग उठल रहे.\nहर साल यूपीएससी इम्तिहान में भोजपुरी भाषी उम्मीदवारो बड़हन संख्या में शामिल होखेलें बाकिर उनुका भाषा भोजपुरी में परीक्षा आ साक्षात्कार देबे के सहूलियत ना मिल पावे. काहे कि भोजपुरी के संवैधानिक मान्यता नइखे दिहल गइल. अब ई देश के विडंबना बा कि नेपाली आ सिंधी, जवन हिन्दूस्तानी मूल के भाषा ना हईं सँ, में त इम्तिहान आ साक्षात्कार दिहल जा सकेला बाकिर देश में हिंदी का बाद बोले जाए वाली दोसरकी बड़की भाषा भोजपुरी में ना. ई भोजपुरी भाषियन का साथे एगो अन्याये जस बा. बाकिर ई तबहिए हट पाई जब भोजपुरी के संविधान के आठवीं अनुसूची में शामिल कर लिहल जाई.\nमारीशस में पिछला साल १४ जून २०११ के भोजपुरी के सरकारी मान्यता दे दिहल गइल बाकिर दुनिया भर के सोलह देशन में बीस करोड़ से अधिका लोगन के हजार साल से बेसी पुरान भाषा के भारत में आजुवो मान्यता नइखे. भोजपुरी का लगे आपन समृद्ध साहित्य, अपार शैक्षणिक सामर्थ्य, समृद्ध सांस्कृतिक आ एतिहासिक विरासत मौजूद बा लेकिन ऊ अपनही देश में सरकारी अनदेखी झेलत बिया.\nगंभीरता से विचारल जाव त भोजपुरी में ऊ सबकुछ बा जवना से ओकरा के आठवीं अनुसूची में शामिल कइल जा सके. एह अनुसूची में शुरूआत में लिहल चौदह गो भाषा का बाद जवन आठ गो अउरी भाषा, सिंधी, कोंकणी, मणिपुरी, नेपाली, बोडो, डोगरी, मैथिली आ संथाली, के जोड़ल गइल तवनन में से कवनो भाषा भोजपुरी से कवनो मामिला में बीस ना ठहरी. अगर खाली बोले वालन के गिनिती लिहल जाव त एह आठो भाषा मिला के बोले वालन के गिनिती साल २००१ के जनगणना में ३, १६,४४, ७४३ रहल जवन कि भोजपुरी बोलेवालन के संख्या के कवनो पासंग में नइखे काहे कि भोजपुरी बोले वाला बीस करोड़ से बेसी बाड़े.\nआजु देश के अनेके विश्वविद्यालयन में भोजपुरी के पढ़ाई होखत बा. दुनिया के सबले बड़का खुला विश्वविद्यालय इग्नू में एकर फाउंडेशन कोर्स चलावल जात बा. दिल्ली सरकार मैथिली भोजपुरी अकादमी आ बिहार सरकार भोजपुरी अकादमी के स्थापना कर के भोजपुरी भाषा, कला आ संस्कृति के नया आयाम दिहला का संगेसंग नया पहिचानो दिहले बिया. मूल रूप से भोजपुरी इलाका के महापर्व छठ आजु गँवे गँवे सगरी हिन्दुस्तान में श्रद्धा भक्ति संग पूरा उत्साह से मनावल जाए लागल बा. ई भोजपुरी संस्कृति के व्यापकता देखावत बा. केंद्र आ दि्ल्ली सरकार एह पर्व पर वैकल्पिक अवकाश देबे लागल बाड़ी सँ.\nभोजपुरी के उपयोगिता आ बढ़त प्रभाव के अंदाजा एहू बात से लागत बा कि बहुराष्ट्रीय कंपनिओ अब आपन विज्ञापन भोजपुरी में बनवावे लागल बाड़ी सँ. भोजपुरी टीवी चैनलन पर आवे वाला विज्ञापन आ भोजपुरी इलाका में लागल होर्डिंग्स एकर साक्षात गवाह बाड़ी सँ. महुआ आ हमार टीवी जइसन भोजपुरी चैनल भोजपुरी के देश विदेश में पसार करे में आपन महती भूमिका निभावत बाड़ी सँ. भोजपुरी सिनेमा आजु हिंदी सिनेमा के जोरदार टक्कर देत बा आ लाखो लोग के रोजगार के साधन बनल बा.\nअइसन नइखे कि भोजपुरी के संविधान के आठवीं अनुसूची में शामिल करे के माँग नइखे उठल. साल १०६९ के चउथी लोकसभा से लगाइत अबहीं ले पन्द्रह हाली संसद में एकरा खातिर निजी विधेयक पेश भइल बा. सांसद अली अनवर अंसारी साल २००७, २००८ आ २००९ में स्पेशल मेंशन का रूप में पेश कइले त सांसद योगी आदित्यनाथ एकरा के साल २००७ में नियम ३७७ का तहत संसद में उठवलें. अनेके सांसद जइसे कि ओमप्रकाश यादव, नीरज शेखर, जगदंबिका पाल, आ उमाशंकर सिंह साल २०१० में गृहमंत्री के पाती लिख के एह मामिला पर जरूरी कार्रवाई करे के गोहार लगवलें.\n३० अगस्त २०१० के १५वीं लोकसभा में पहिला बेर ध्यानाकर्षण प्रस्ताव का जरिए भोजपुरी के संविधान के आठवीं अनुसूची में शामिल करावे के मुद्दा सांसद संजय निरूपम, रघुवंश प्रसाद सिंह आ जगदंबिका पाल बहुते जोर शोर से उठवले. एकरा जवाब में तब के गृह राज्य मंत्री अजय माकन कहलें कि सरकार भोजपुरी आ राजस्थानी के आठवीं अनुसूची में शामिल करे के विचार करत बिया बाकिर एहला कवनो समय सीमा ना बान्हल जा सके. वित्तमंत्री प्रणव मुखर्जी दखल देत कहलन कि एह मामिला के सार्थक चरचा खातिर नियम १९३ के तहत उठावे के चाहीं.\nएह सब का बावजूद भोजपुरी अपने देश में अबहीं ले अपना हक के लड़ाई लड़त बिया आ अबले के सरकार एह मुद्दा के अनदेखी करत आइल बाड़ी सँ.\nलेखक अजीत दुबे भोजपुरी समाज दिल्ली के अध्यक्ष हईं.\nदेश आ समाज, सरोकार में प्रकाशित किया गया | Tagged आठवीं अनुसूची, भोजपुरी, संवैधानिक मान्यता\t|4Replies\nदेश आ समाज, सरोकार में प्रकाशित किया गया | Tagged आठवीं अनुसूची, भोजपुरी\t|2Replies\nराजस्थानी का बहाने भोजपुरी के चिन्तन\nPosted on मई 26, 2011 by Anjoria\nभोजपुरी आ राजस्थानी के संविधान के आठवीं अनुसूची में शामिल करे के चरचा ढेर दिन से चल रहल बा. भोजपुरी त वइसन टुअर हिय जेकर कवनो माई बाप नइखे. कवनो राज्य नइखे जे भोजपुरी के लड़ाई लड़ि सको. संजोग से राजस्थानी के लड़ाई लड़े खातिर राजस्थान सरकार मौजूद बिया. एह पर सोचल जा सकेला कि राजस्थानी के आठवीं अनुसुची में शामिल करावल आसान होखी. बाकिर राजस्थानो में अपने में विवाद चल रहल बा. राजस्थान के एगो बड़हन इलाका में राजस्थानी ना बोलल जाव आ ऊ लोग सरकार के एह फैसला के विरोध कर रहल बा जवना में राजस्थानी के राजस्थान राज्य में सरकारी भाषा के रुप में मान्यता दिहल गइल बा.\nसरकार के एह फैसला से उदयपुर जयपुर आ पश्चिमी राजस्थान के लोग त सहमत बा बाकिर सांसद सीसराम ओला आ भरतपुर से सांसद रतन सिंह सरकार के एह फैसला का खिलाफ झंडा उठा के खड़ा हो गइल बाड़े. ओह लोग के कहना बा कि एह फैसला के भरपूर विरोध कइल जाई. काहे कि एह फैसला से शेखावती, बागड़ी, मेवाती, मेवारी, बृज आ दोसर भाषा के नुकसान होखी. कहल त इहाँ तक जा रहल बा कि जवना भाषा के राज्य के अधिकांश नागरिक ना जानस ना बोलस ओह भाषा के राजस्थानी कइसे कह दिहल जाई.\nभाषा विवाद के एह हालात में एगो बढ़िया खबर बंगाल से आइल बा जहाँ हिन्दी के अल्पसंख्यक भाषा के मान्यता दे दिहल गइल बा. अपना अल्पसंख्यक राजनीति का चलते वाम मोर्चा सरकार उर्दू के त अल्पसंख्यक भाषा के मान्यता आ सुविधा दे दिहले रहल बाकिर गैर बंगाला भाषी अल्पसंख्यकन के अनदेखी कर दिहलसि. ममता बनर्जी के ई फैसला स्वागत योग्य बा जवना में हिन्दी, गोरखा, नेपाली, गुरुमुखी वगैरह के अल्पसंख्यक भाषा के मान्यता दे के भाषायी अल्पसंख्यकन के हित के ध्यान राखल गइल बा.\nजहाँ तक बात रहल भोजपुरी के आठवीं अनुसूची में शामिल करावे के त एह मामिला में लफ्फाजी आ राजनीति बेसी हो रहल बा काम के बात कम. रह रह के कुछ दिन पर भोजपुरी के मान्यता के सवाल अलग अलग मंच पर उठावल जरुर जा रहल बा बाकिर कवनो संस्था योजना बना के भोजपुरी के विकास खातिर कुछ करत होखे से नइखे लउकत. भोजपुरी में संस्था आ समाजन के कमी नइखे बाकिर अधिकतर के मकसद प्रचारोन्मुखी बा. भोजपुरी भाषा आ संस्कृति के प्रचार प्रसार का दिशा में कवनो खास काम नइखे होत. कहल जात बा कि एक बार भोजपुरी के संविधान के आठवीं अनुसूची में शामिल करा लिहल गइल त भोजपुरी में पढ़ाई लिखाई आ सरकारी काम काज होखे लागी. पढ़ाई लिखाई इ आजुवो भोजपुरी में हो रहल बा. रहल बात काम काज के त ऊ त समहर तरीका से हिन्दीओ में नइखे हो पावत.\nअँजोरिया का माध्यम से हर बार सवाल उठाइले कि जवना भाषा के आपन एगो अखबार तक ना होखे आजु का जमाना में ओह भाषा के राजनीतिक शक्ति अतना ना बन सके कि नेता लोग ओह पर ध्यान दे सकस. भोजपुरी के कवनो पत्र पत्रिको एह हालत में नइखे कि ऊ विदेश त छोड़ीं, देश के हर हिस्सा में पसरल भोजपुरियन तक चहुँपत होखे. अब कहल इहो जा सकेला कि आजु का जमाना में हिन्दी पत्रकारिता आ प्रकाशनो के कमोबेस अइसने हालत बा. लोग किताब पढ़े के आदत छोड़ले जात बा. बाकिर हिन्दी में नेट प्रकाशन के कवनो कमी नइखे. हजारो लाखो का संख्या में लोग ओह साइटन पर जाला. पूरा दुनिया में करोड़ो भोजपुरिया रोजे नेट पर आवत जात होखीहें बाकिर भोजपुरी से पाँचो सेकण्ड के लगाव रहीत त हालत दोसर रहीत. दोसरा साइटन का बारे में त हम ना बता सकीं बाकिर अँजोरिया दुनिया भर में पसरला का बावजूद एहिजा मूश्किल से रोजाना एक हजार पाठक का लगभग चहुँपेले.\nभोजपुरी के हालत में बहुत सुधार होखे के उम्मीद तबले ना कइल जा सके जबले एहिजा नौ गो कन्नौजिया तेरह गो चूल्हा वाला हालत में बदलाव ना आई. भोजपुरियन में सबले बड़का कमी एका के बा. हमनी के ताकत दोसरा के टाँग खिंचाई में बेसी जाया होले दोसरा के बढ़ावा देबे में कम. अधिकतर सक्रिय लोग के रुचि एह बात में बेसी होला कि ओहलोग के खबर छप जाव, फोटो छप जाव. कुछ प्रचार मिल जाव. उहे लोग अगर मिल बइठ के एगो समावेशी संगठन बना लिहते जवना में हर भोजपुरिया ना त बेसी से बेसी भोजपुरियन के हित सधे त ऊ सबले बड़हन बात होखीत. आ तब मिले वाला प्रचार खातिर प्रयास करे के जरुरत ना पड़ीत.\nदेश आ समाज, सरोकार में प्रकाशित किया गया | Tagged आठवीं अनुसूची, भोजपुरी\t|6Replies\nPosted on मार्च 31, 2011 by Anjoria\nआजे का दिन 30 मार्च 2009 के गोंडा का लगे वैशाली एक्सप्रेस में हृदयाघात से डा. प्रभुनाथ सिंह के मौत हो गइल. उहां के दिल्ली से छपरा जात रहनी.\nओकरा एके दिन पहिले हमार उहाँ से बातचीत भइल रहे .\n– ना, अभी हमरा इहां हमार टी वी नइखे आवत.—-ह हो सोचते रह गइनी. …….अच्छा ,गांव से लौट के आवत बानी त हमार टी वी के आफिस आएम . मतंग सिंह से बहुत पहिले के भेंट ह . —– ह, तहरो से भेंट भइला बहुत दिन हो गइल ….. खुश रहs .\n…… तब हमरा का मालूम रहे कि प्रभुनाथ चाचा से फेर कबो भेंट ना होई आ इ हमनी के अंतिम बातचीत ह.\nडा. प्रभुनाथ सिंह के निधन से भोजपुरी समाज के अपूरणीय क्षति भइल बा. प्रभुनाथ बाबू अध्यापक का रूप में, राजनेता का रुप में आ भोजपुरी आन्दोलन के एगो कर्मठ कार्यकर्ता का रूप में सभका खातिर एगो आदर्श छोड गइल बानी. लंगट सिंह महाविद्यालय मुजफ्फरपुर का अर्थशास्त्र विभाग में व्याख्याता का पद से आपन कर्मशील जिनिगी शुरु करे वाला प्रभुनाथ बाबू तरैया विधानसभा सीट से दू हालि विधायक चुनइलीं आ बाद में डा॰जगन्नाथ मिश्रा के मंत्रीमण्डल में वित्त राज्य मंत्री के पद पर रहलीं.\nडा. प्रभुनाथ सिंह के जनम2मई 1940 के सारण जिला के मुबारकपुर गांव मे भइल रहे.गांव उहां के रचनन में रचल – बसल बा . अर्थशास्त्र आ प्रबंध शास्त्र के अलावा भोजपुरी में भी इहां के कई गो किताब लिखले बानी- हमार गीत (निबन्ध संग्रह) ,गाँधी जी के बकरी ( संस्मरण ), हमार गांव हमार घर ( ललित निबन्ध के संग्रह) आ पड़ाव (कहानी संग्रह ).\nअइसे त डा. प्रभुनाथ सिंह जी बहुआयामी प्रतिभा के धनी रहल बानी लेकिन उहां के मुख्य पहचान भोजपुरी आंदोलन के प्रणेता के रूप में ही रहल बा . भोजपुरी के उचित हक खातिर उहां के उम्र भर लडत रह गइनी. भोजपुरी के आठवीं अनुसूची में ले आइल उहां के सपना रहे जवन उहां के जिनगी में पूरा ना हो सकल . एह सपना के पूरा कइल ही उहां के प्रति सच्ची श्रद्धांजली होई.\nडा. प्रभुनाथ सिंह जी के निधन से कुछ महिना पहिले इग्नू कैंपस में उहां से भोजपुरी के कई गो ज्वलंत मुद्दा पर बातचीत भइल रहे . प्रस्तुत बा बातचीत के खास अंश –\nप्र.- डा. साहब भोजपुरी के सरकारी मान्यता के का स्थिति बा आ आठवीं अनुसूची में एकरा शामिल होखे में काहे विलम्ब हो रहल बा…\nउ०- “डुमरी कतेक दूर अब निअराइल बा” स्थिति ई बा कि आज हो जाये काल्ह हो जाये.. सरकार के एक तरह से निर्णय हो चुकल बा… अब एकरा के संसद में ला के एकरा से संबंघित कानून जवन बा,ओकरा के बनावे के बात बा.. आ हमरा बुझाता कि अगिला चुनाव के पहिले ई भी काम सरकार कर दी…\nप्र-. अगर भोजपुरी आठवीं अनुसूची में शामिल हो गईल , त एकरा से आम आदमी के का लाभ होई…\nउ०- आम आदमी के लाभ ई मिली कि जब सरकार एकरा के मान्यता दे दी त एकरा में बहुत बङा हित भोजपुरी भाषा-भाषी लोग के छिपल बा… जइसे कि राज्यसेवा आयोग के भोजपुरी एगो विषय हो जाई. फेर नौकरी अउर रोटी के सवाल से भोजपुरी जुङ जाई… त भोजपुरी भाषा-भाषी लोग के चेहरा पर भी एगो मुस्कान आ जाई…आ .. जे लोग भोजपुरी भाषा से जुङल बा,भोजपुरी पढता-लिखता…. एगो अच्छा भविष्य ऊ लोग के हो जाई …\nप्र-. हिन्दी के विद्वान लोग ई कहेला कि भोजपुरी के विकास से हिन्दी के अहित होई, नुकसान होई ऊ लोग खातिर राउर का कहनाम बा..\nउ०- ई जे प्रश्न लोग उठावेला…. हमरा ई बात समझ में ना आवे……. काहें कि वस्तु स्थिति ई बा कि प्रायः जे भोजपुरी के साहित्यकार बाङे , ऊ लोग कवनो ना कवनो रूप में हिन्दी के भी साहित्यकार रहल बाङें,चाहें बाङें… अइसन बहुत कम आदमी होइहें जे केवल भोजपुरी के साहित्यकार बाङें, लेकिन हिन्दी के साहित्यकार नइखन… प्रायः लोग अइसन बा कि ऊ हिन्दी के साहित्यकार के रूप में ऊँचाई पा चुकल बा… ओकरा बाद से भोजपुरी के साहित्यकार के रूप में ऊँचाई मिलल बा…. लेकिन आज तक हमरा एगो अइसन उदाहरण नइखे मिलल कि हिन्दी में लिखला से ओह लोग के भोजपुरी गङबङाइल होखे .. आ भोजपुरी में लिखला से ऊ लोग के हिन्दी गङबङाइल होखे… एक तरह से ई आपन आपन एगो सोच हो सकेला… हमरा नइखे बुझात कि एह सोच में कवनो तरह के दम बा… दोसर बात हम ई संबंध में ई कहें के चाहत बानी कि हिन्दी हमार राष्ट्र भाषा ह .. भोजपुरी हमनी के मातृभाषा ह… अउर जवना घङी ई समझ में आ जाई कि भोजपुरी के विकास से हिन्दी के क्षति होई.. त ओह दिन हमनी के भोजपुरी में लिखल बंद कर देब .. जेतना मान-सम्मान के प्रश्न बा ऊ जेतना भोजपुरी भाषा-भाषी लोग के हिन्दी के प्रति बा, ओतना हिन्दी वाला लोग के नइखे … राष्ट्रभाषा खातिर हमनी के कवनो कुर्वानी कर सकेलीं …\nप्र- . डा. साहेब रउआ पीछला पचीस-तीस वरिस से भोजपुरी आंदोलन से जुङल रहल बानी, लोग त इहां तक कहेला कि रउरा लगला बिना भोजपुरी के कवनो अधिवेशन, कवनो कांफ्रेंस ,कवनो जग, कवनो अनुष्ठान सफल ना होला त कइसन रहल सफर पिछला पचीस-तीस बरिस के…\nउ०- जहां तक भोजपुरी आंदोलन के एगो दिशा देवे के सवाल बा… कांफ्रेंस करके, ओकर सम्मेलन करके साहित्यकार लोग के जुटान करके हमरा बराबर एकर सुखद अनुभव रहल बा… पहिला ए मामला में कि, जे भी साहित्यकार लोग के अधिवेशन में बोलाबल गइल –.. हम समझ तानी कि भोजपुरी साहित्य में एगो अलग तरह के साहित्यकार बाङें कि सब लोग अपना खेबा-खर्चा से पहुँचेला,अपना खेबा-खर्चा से जाला… आज ले केहू टी. ए. डी. ए. के मांग ना करेला … दोसर विशेषता ई बा कि जे लोग भी एह में रचना कइले बा , उ आपन खेत-बधार बेंच के रचना के छापल …….ओकर बाजार त ओतना नइखे,लेकिन एह सम्मेलन में जाके ओकरा के बाँट के …. ओकरा प्रचार-प्रसार में जवन इ लोग आपन जीवन के आहुति देले बा, उ एगो चिरस्मरणीय भोजपुरी साहित्य के इतिहास में एगो अलग अध्याय बा…. तीसर बात ई बा कि जहां तक लोग के सवाल बा रउआ दुआरी केतना छु्अतानी,एकरा पर आधारित बा… लेकिन आज तक हमरा पइसा के कमी ना भइल, लेकिन समय के कमी जरूर बुझाइल…. रउआ अगर सच्चा दिल से , सच्चा भाव से भोजपुरी साहित्य-संस्कृति के विकास खातिर आगे बढ़त बानी… त भोजपुरी भाषा-भाषी क्षेत्र के लोग रउआ से दू डेग आगे बा .\nप्र. आज रउआ इहां इग्नू कैंपस में आइल बानी. इग्नू में भोजपुरी के आधार पाठ्यक्रम बन रहल बा. इग्नू में अब भोजपुरी के पढ़ाई शुरू होखे जा रहल बा.. रउआ बताईं भोजपुरी अउर कवना-कवना विश्वविधालय में पढावल जाता.. अउर कब से एकर पढाई शुरू भइल.. रउआ त विश्व में भोजपुरी के पहिला व्याख्याता रहल बानी.. त एकरा बारे में तनी विस्तार से बताई…\nउ०- ई एगो ऐतिहासिक क्षण बा.. कि इग्नु भोजपुरी के पाठ्यक्रम के शुरू करे जा रहल बा…दोसर विश्वविधालय अउर इग्नू में अंतर बा… हम धन्यवाद देब भोजपुरी भाषा-भाषी लोग आ साहित्यकार लोग के ओर से इग्नू विश्वविधालय के कुलपति विशेषकर शत्रुध्न प्रसाद जी के, जे एकर अगुवाई कर रहल बानी,…. अउर विश्वधालय में भोजपुरी के पढ़ाई आ इग्नू में भोजपुरी के पढ़ाई में जमीन असमान के फर्क बा. इग्नू भोजपुरी के पढ़ाई शुरू कर रहल बा त एकर मतलब बा कि पठन -पाठन के ममिला में भोजपुरी अंतरराष्ट्रीय क्षितिज़ पर स्थापित हो रहल बा… विश्वधालय में जहां तक भोजपुरी के पढाई के सवाल बा त सबसे पहिले १९६८ में स्नातक स्तर तका बिहार विश्वधालय में भोजपुरी के पढाई प्रारंभ भइल . ओकरा बाद कुंवर सिंह विश्वधालय में एम .ए स्तर पर भोजपुरी के पढाई शुरू भइल. बिहार के प्राय : सब विश्वधालय में भोजपुरी एगो स्वतंत्र पत्र के रूप में पढावल जाला. स्वतंत्र पत्र के रूप में ना त कवनो विशेष पत्र के रुप में ……त हमरा बुझाता कि पूर्वांचल के जेतना विश्वधालय बा उ सब में एकर पढाई प्रारंभ हो चुकल बा .लेकिन बिहारे एगो अइसन प्रदेश बा जहां कि भोजपुरी एगो स्वतंत्र पत्र के रूप में B.A, I.A से लेके M.A तक पढावल जाता .. एकर भविष्य बडा उज्ज्वल लागता .अब जे लोग एकरा के एगो बोली मानत रहे ,ओह सब लोग के जबाब मिल चुकल बा कि भोजपुरी आज उ नइखे जे 50-51 में रहे . भोजपुरी आज एगो साहित्य के दर्जा ले चुकल बा , एकर पठन -पाठन शुरु हो चुकल बा त अब लोग के कवनो तरह के शंका ना होखे के चाहीं. अब भोजपुरी साहित्य के …… चाहे देश के कवनो साहित्य होखे , चाहे विश्व के कवनो साहित्य होखे ओकरा सामने सम्मान के साथ रखल जा सकेला .\nप्र- रउरा भोजपुरी सिनेमा में गीतो लिखले बानी. आज जे भोजपुरी फिल्म बनता ओकरा बारे में का कहनाम बा .\nउ०- कवनो भी सिनेमा के ….चाहे उ हिंदी होखे , भोजपुरी होखे या अंग्रेजी …ओकर आपन एगो बाजार होला. आ बाज़ार के इ मतलब ह कि उपभोक्ता जवन मांग करेला ओकरे आपूर्ति कइल जाला.आज से १५-२० साल पहिले जे उपभोक्ता के मन अउर मिजाज रहे , समय के साथ अउर वैश्वीकरण के साथ ओकरा में बदलाव आ गइल बा .ओकर असर त सिनेमा पर होखबे करी, चाहे उ हिंदी के सिनेमा होखे चाहे भोजपुरी के .एकरा के रोकल त कठिन बा. चूंकि जवन देखे वाला पसंद करी , उहे सिनेमा बनाई काहे कि ओकर इ रोज़गार बा . उ कवनो गांधी जी अउर महत्मा बुद्ध नइखे जे समाज आ देश के सेवा खातिर उ सिनेमा बनावता . ओकर व्यवसायिक जवन उदेश्य बा उ त मूल बा …..आ एकरा बाद ओकर साहित्यिक – सांस्कृतिक जवन उदेश्य बा ओकर भी भरसक पालन होखे के चाहीं. तब अइसन स्थिति में हमार इ सुझाव बा कि कुछ बाजार खातिर भी सिनेमा बने त कुछ कलात्मक आ ऊंचाई वाला सिनेमा भी\nप्र- अब त भोजपुरी के चैनल भी आ गइल . राउर प्रतिक्रिया ?\nउ०- एहू में दूनू के बढिया समन्वय होखे, व्यवसायिकता के भी आ स्वस्थ सांस्कृतिक जवन पक्ष बा ओकर भी. हमरा जहां तक बुझाता कि आम दर्शक अच्छा स्वाद के बाडन . कुछे दर्शक अइसन बाडन जेकर स्वाद बिगडल बा. आ जइसन रउरा परोसब लोग उहे खाई.जब अच्छा चीज रउरा परोसब त लोग अच्छे खाई. खराब चीज रउरा परोसल शुरु करब त कवनो उपाय नइखे, लोग खराबे खाई.लेकिन भोजपुरी में जवन भी रउरा परोसब लोग खाई काहे कि एह में जवन स्वाद बा , संप्रेषण के जवन ताकत ब , उ अउर कहीं नइखे.एह से भोजपुरी चैनल के भविष्य उज्ज्वल बा. हमार शुभकामना .\n– मनोज भावुक\nटीवी, देश आ समाज, भोजपुरिया लाल, सरोकार में प्रकाशित किया गया | Tagged आठवीं अनुसूची, डा. प्रभुनाथ सिंह, भोजपुरी\t| Leaveareply\nPosted on मार्च 3, 2011 by Anjoria\nहमनी का अकसरहा एगो माँग सुनीले कि भोजपुरी के संविधान के आठवीं अनुसूची में शामिल कइल जाव. बाकिर केहू ना कहे कि ओहसे पहिले एकरा के हिंदी के चंगुल से आजाद कइल जाव. एगो सुनियोजित षडयंत्र का तहत भोजपुरी के स्वतंत्र अस्तित्व गँवे गँवे मेटावल जा रहल बा. जनगणना मे भोजपुरी भाषा के अलगा से गिनिती तक ना होखे, ओकरा के हिंदी का उपभाषा का रुप में शामिल कर लिहल जाला. जनगणना के आँकड़ा एह बाति के देखावत बा. सूची में सैकड़न भाषा के नाम आ ओकरा के बोलेवालन के संख्या दिहल बा बाकिर भोजपुरी के नाम नदारद बा काहे कि ओकरा के हिंदी के उपभाषा बना के हिंदी में गिन लिहल गइल बा.\nसरकारे के जनगणना २००१ के आँकड़ा लिहल जाव त भारत में भोजपुरी बोले वालन के संख्या तीन करोड़ तीस लाख निनानबे हजार चार सौ सत्तानबे बा. ई संख्या ओकरा के भारत के भाषा सूची में आठवाँ जगह पर राखत बा जवन कि बाकी पन्द्रह गो अनुसूचित भाषा से बेसी बा. भोजपुरिये का तरह राजस्थानी, मगही, हरियाणवी वगैरह भाषा के हिंदी का उपभाषा में शामिल कर लिहल गइल बा जवना के हिंदी के विद्वानन के षडयंत्र मानल जा सकेला. हिंदी के सगरी उपभाषा के अलगो कर दिहल जाव तबो देश में हिंदी बोले वालन के संख्या सब ले बेसी रही एहसे समुझ में नइखे आवत कि बाकी भाषा का साथे ई अन्याय काहे कइल जा रहल बा.\nहिंदी के हित खातिर भोजपुरी के बलिदान करे के बात हमरा समुझ में नइखे आवत. जब बाकी सगरी भाषा अलगा हो सकेली सँ त भोजपुरीए कवनो किरिया खइले बिया का कि ऊ हिन्दी के महारानी बनावे खातिर अपने ओकर दाई बन के रह जाई ? आजु सबले बड़ जरुरत बा कि भोजपुरी के सबले पहिले हिंदी का गुलामी से निकालल जाव. जबले भोजपुरी के अलग ना मानी सरकार, तबले आठवीं अनुसूची में एकर शामिल होखे के सवाले नइखे उठत. ना त एकरा लगे कवनो प्रधानमंत्री के वइसन महिला मित्र बिया जवना के प्रभाव में ओकरा भाषा के आँठवी अनुसूची में शामिल कर लिहल गइल. हमरा से नाम मत बोलवाईं, सभे जानत बा कि कवन प्रधानमंत्री, कवन भाषा.\nआजु जरुरत एह बाति के बा कि भोजपुरी के काम करे वाली सगरी संस्था आ नेता एह माँग के पहिले करसु कि भोजपुरी के गिनती हिंदी में मत मिलावल जाव. ओकरा बाद सवाल उठावल जाव कि कवना कमी का चलते भोजपुरी के, जवना के बोले वाला देशे में तीन करोड़ से बेसी लोग बा, त संविधान का आठवीं अनुसूची से बाहर राखल गइल बा बाकिर नेपाली, सिंधी, आ उर्दू के भीतर. कवनो त मापदण्ड होखी एकरा खातिर ? आ ऊ मापदण्ड हमनी भोजपुरियन के मालूम होखे के चाहीं. अगर हमनी का भाषा में कवनो कमी बा त हमनी का ओकरा के दूर करब जा.\nभोजपुरी भाषियन के सबले बड़ कमजोरी बा एकता के अभाव. तीन कन्नौजिया तेरह चूल्हा का तरह हर भोजपुरिया के अलगे बथान होला. ऊ केहू दोसरा का साथे मिल के चल ना पावे, दोसरा के बढ़न्ती देख ना पावे. दोसरा के मामर हेठ करे का फेर में आपन मेमर हेठ होखत बर्दाश्त कर लेला. एकरो के दूर कइला के जरुरत बा. हमनी के चाहीं कि भोजपुरी में भा भोजपुरी के काम करे वाला हर आदमी, हर संस्था के बढ़ावा दिहल जाव. केंकड़ा का तरह एक दोसरा के टाँग खिंचाई बन्द कइल जाव. जबले हमनी भोजपुरियन में एह बात खातिर एका ना हो पाई तबले भोजपुरी के सरकारी मान्यता के सवाले नइखे उठत. काहे कि ना त ई कवनो संप्रदाय के भाषा ह, ना कवनो अइसन समूह के जवन आपन बाति मनवावे खातिर नाजायजो करे में ना हिचकिचाव.\nचौपाल, देश आ समाज, सरोकार में प्रकाशित किया गया | Tagged आठवीं अनुसूची, जनगणना, भोजपुरी\t|5Replies\nमातृभाषा से दूर हो गइल समाज आपन पहिचान भुला देला\nPosted on फ़रवरी 22, 2011 by Anjoria\nदिनांक 22 फरवरी 2011 के दिल्ली स्थित प्रेस क्लब ऑफ इंडिया में भोजपुरी समाज दिल्ली का सौजन्य से एगो प्रेस कांफ्रेस के आयोजन भइल जवना के मकसद रहे मारीशस के पूर्व स्वास्थ्य मंत्री जगदीश गोवर्धन के 50 दिवसीय ‘भारत भोजपुरी यात्रा’ का सिलसिला में उनुकर कोशिश आ विचारन से मीडिया जगत के अवगत करावल. एह प्रेस कांफ्रेस में मारीशस से आइल ओहिजा के पूर्व स्वास्थ्य मंत्री जगदीश गोवर्धन, डा. अखिलानंद रिसाल अउर उनुकर पत्नी होशिला देवी रिसाल का साथ-साथ भोजपुरी समाज दिल्ली के अध्यक्ष अजीत दुबे, दिल्ली विश्वविद्यालय के हिंदी विभाग के पूर्व विभागाध्यक्ष डा. नित्यानंद तिवारी, भोजपुरी पत्रिका ‘संडे इंडियन’ के संपादक ओंकारेश्वर पांडेय, पूर्वांचल एकता मंच दिल्ली के अध्यक्ष शिवाजी सिंह, भोजपुरी समाज दिल्ली के वरिष्ठ उपाध्यक्ष प्रभुनाथ पांडेय, डा. अजय कुमार ओझा, आ कुलदीप कुमार सहित इलेक्ट्रॉनिक अउर प्रिंट मीडिया के तमाम संवाददाता आ पत्रकार उपस्थित रहले.\n(फोटो में : ओंकारेश्वर पाण्डेय, जगदीश गोवर्धन, अजीत दूबे, डा॰ नित्यानन्द तिवारी आ शिवाजी सिंह)\nअपना संबोधन में जगदीश गोवर्धन कहनी कि “मनुष्य क सबले महत्वपूर्ण आ प्रिय भाषा ओकर मातृभाषा होले अउर ई मातृभाषा आदमी के मस्तिष्क के सोचे समुझे के बेहतर नजरिया देबेले. जे अपना मातृभाषा से दूर हो जाला ऊ आपन पहिचानो भुला देला. भोजपुरी दुनिया के 20 करोड लोगन के मातृभाषा ह बाकिर आजुवो ई भाषा भारते में अपना सम्मान से वंचित बिया. एकरा के देश के संविधान का आठवीं अनुसूची में शामिल कइल बहुते जरूरी बा आ एकरा ला सगरी भोजपुरी भाषियन अउर देश विदेश में संचालित सगरी भोजपुरी संगठनन के एके साथ एके मंच पर आके बहुते मजगर तरीका से आपन आवाज बुलंद करे के होई. साथही भोजपुरी क्षेत्र के राजनेतवन के साफ सनेसा देबे के होई कि संसद में भोजपुरी के हक में आवाज उठावे वाला राजनेते के हमनी के वोट मिल पाई. जब 20 करोड लोग मिलके एक साथ आवाज उठाई त भोजपुरी के ओकर वाजिब संवैधानिक हक लेबे से केहू ना रोक पाई”.\nअपना अध्यक्षीय भाषण में भोजपुरी समाज दिल्ली के अध्यक्ष अजीत दुबे जगदीश गोवर्धन के उनुका एह 50 दिवसीय ‘भारत भोजपुरी यात्रा’ खातिर साधुवाद आ बधाई दिहले आ भोजपुरी के आठवीं अनुसूची में शामिल करावे का संबंध में भोजपुरी समाज दिल्ली के कइल प्रयासन के जानकारी देत कहले कि विडंबना बा कि मारीशस जइसन दूर देश में त भोजपुरी के संवैधानिक मान्यता मिल गइल बा बाकिर अपने देश में भोजपुरी सरकारी अनदेखी के शिकार बिया. ऊ जोर देत कहले कि “एकरा पहिले कि भोजपुरी भाषा आंदोलन विकराल रूप धारण करे एकरा के संविधान के आठवीं अनुसूची में शामिल करावे खातिर विधेयक संसद के एही सत्र में जरुर पेश हो जाये के चाहीं. अइसनका होखल 20 करोड भोजपुरी भाषियन के भावना के सम्मान होखी. माँग कइले कि केन्द्र सरकार दृढ. राजनीतिक इच्छाशक्ति देखावत संसद के मौजूदा सत्रे एह विधेयक के जरुर पेश कर देव.”\nदिल्ली विश्वविद्यालय के हिंदी विभाग के पूर्व विभागाध्यक्ष डा. नित्यानंद तिवारी के कहना रहे कि “भोजपुरी अइसनका लोगन के भाषा ह जे जानेलन कि संघर्ष आ दुख सहि के सफलता कइसे पावल जाला. मारीशस गइल गिरमिटिया मजदूर एकर सबले बड़ सुबूत बाड़न. भोजपुरी में गुण, संख्या आ दृष्टि के अइसन सामर्थ्य बा कि ऊ आपन सम्मान पा सकेले. एहसे भोजपुरी जेकरा अंतर्राष्ट्रीय सम्मान प्राप्त बा ऊ संविधानो के भाषा बने के हकदार बिया आ ई हक ओकरा मिले के चाहीं.”\nभोजपुरी पत्रिका ‘संडे इंडियन’ के संपादक ओंकारेश्वर पांडेय कहले कि “गोरख वाणी से लेके कबीर तक भोजपुरी अतना प्रभावशाली रहल बिया कि आजादीए का समय एकरा उचित सम्मान मिल जाये के चाहत रहे. आठवीं अनुसूची में दर्ज दोसरा भाषावन का तुलना में भोजपुरी का लगे पर्याप्त आधार बा आ एकरा ई हक मिलही के चाहीं.” ऊ सगरी भोजपुरी भाषियन के गोहारो कइले कि जनगणना 2011 में मातृभाषा का कॉलम में भोजपुरी के नाम लिखावस.\nपूर्वांचल एकता मंच दिल्ली के अध्यक्ष शिवाजी सिंह के कहना रहे कि जबले तीव्र आंदोलन आ संघर्ष के रास्ता नइखे अपनावल जात तबले भोजपुरी के आठवीं अनुसूची में शामिल करावल मुश्किल लागत बा.\nएह अवसर पर जगदीश गोवर्धन के एह 50 दिवसीय ‘भारत भोजपुरी यात्रा’ संबंधी स्मारिका के विमोचनो कइल गइल.\nखबर, देश आ समाज, सरोकार में प्रकाशित किया गया | Tagged आठवीं अनुसूची, जगदीश गोवर्धन, भारत भोजपुरी यात्रा, संवैधानिक मान्यता\t| 1 Reply\nPosted on अगस्त 31, 2010 by Anjoria\nसोमार का दिने लोकसभा में एगो ध्यानाकर्षन प्रस्ताव के माध्यम से भोजपुरी के संविधान के आठवीं अनुसूची में शामिल करे के माँग कइल गइल.\nमुखर सांसदन में संजय निरुपम, जगदम्बिका पाल, डा॰रघुवंश नारायण सिंह, पी एल वगैरह शामिल रहले. सांसद के जोरदार माँग पर प्रणव मुखर्जी के कहे के पड़ गइल कि एह बाति पर अतना जल्दबाजी में पूरा बहस ना करावल जा सके. अगिला सत्र में एह बाति पर विस्तार से चर्चा कइल जाई. सरकार भोजपुरी, राजस्थानी समेत देश के ३८ गो भाषा के एह अनुसूची में शामिल करावे पर सोच विचार कर रहल बिया.\nअब ना नौ मन तेल होखी ना राधा जी नचीहें बाकिर भोजपुरी के सवाल उठावे वाला सांसदो तय कर लिहले बाड़न कि अगिला चुनाव से पहिले एकर फैसला करा के मनीहें.\nखबर, सरोकार में प्रकाशित किया गया | Tagged आठवीं अनुसूची, भोजपुरी, लोकसभा, संसद\t|2Replies\nRT @PNRai1: कभी आतंकवादी के लिए आधी रात, एक सजा पाए हुए फिल्मी अपराधी को जमानत के लिए देर रात तक बैठना, एक ऑक्सीजन कंसंट्रेटर की कालाबाजारी…5hours ago\nRT @100_Crore: पाकिस्तानी पत्रकार हसन निसार ने कहा है कि अगर 1947 में सारे मुसलमान पाकिस्तान आ गए होते तो आज पाकिस्तान सीरिया व भारत अमेरि…5hours ago\nRT @YogiDevnath2: इजराइल ने संयुक्त राष्ट्र और टर्की को दी धमकी, कहा - अगर फिलिस्तीन के बचाव में किसी देश ने सेना उतारी तो उसे भी समाप्त कर…5hours ago


उच्चारण: "उपवन में हरियाली छाई" (डॉ. रूपचन्द्र शास्त्री 'मयंक')\n"उपवन में हरियाली छाई" (डॉ. रूपचन्द्र शास्त्री 'मयंक')\nLabels: उपवन में हरियाली छाई, गीत\nआशीष अवस्थी 13 जुलाई 2014 को 3:53 pm\nबढ़िया रचना आदरणीय !\nkuldeep thakur 13 जुलाई 2014 को 5:27 pm\nदिनांक 14/07/2014 की नयी पुरानी हलचल पर आप की रचना भी लिंक की गयी है...\nPratibha Verma 14 जुलाई 2014 को 3:55 pm\nsushmaa kumarri 14 जुलाई 2014 को 4:46 pm


OmPrakash Singh – पृष्ठ3– Anjoria\nनवम्बर 17, 2012 OmPrakash Singh\nहिन्दू हृदय सम्राट, मराठा गौरव आ शिवसेना प्रमुख बाला साहब ठाकरे के आजु शनिचर का दिने दुपहरिया ३ ३३ बजे निधन हो गइल. २३ जनवरी १९२६ के जनमल बाल ठाकरे…\nनवम्बर 12, 2012 OmPrakash Singh\nशनिचर के रात बलिया के गड़हा में गड़हा विकास मंच क तरफ से हर साल का तरह एहू साल विशाल गड़हा महोत्सव के आयोजन धूम धाम से भइल. उद्घाटन कइलन…\nनवम्बर 9, 2012 OmPrakash Singh\nपिछला दिने सीएनएन आईबीएन चैनल पर करन थापर इंटरव्यू लिहलन रामजेठमलानी के. एह इंटरव्यू में जान बूझ के अइसन अइसन सवाल कइल गइल जवना बहाने मीडिया अपना बकतूतही का मकसद…\n– जयंती पांडेय रोज रैली, प्रदर्शन, नारेबाजी से एकदम रीगल रामचेला कहले – बाबा आजुकाल ई नेतवन के का हो गईल बा कि रोज प्रदर्शन रोज बवाल. जेकरा देखऽ उहे…\nगुन आ ग्यान, गुनी आ ग्यानी. के बड़ छोट कहत अपराधा. बाकिर बिना गुन के ग्यान आ बिना ग्यान के गुन ढेर कामे ना आ पावे. गुन आ गुण एक…


टटका खबर (बियफे, 16 अप्रैल 2015) – टटका खबर\nटटका खबर (बियफे, 16 अप्रैल 2015)\nदू महीना के छुट्टी मना के बबुआजी लवट आइल बाड़न आ उनुका डेरा पर स्वागत करे ला माई बहिन आ जीजा मौजूद रहुवन. बाकिर बबुआ का हासिल क के लवटल बाड़न से अबहीं ले पता नइखे चलल. आ उनका के समाज का सोझा कब ले आवल जाई एकरो बारे में कवनो जानकारी नइखे. हो सकेला पहिले परिवार में तय हो जाव कि का करे क बा, का कहे क बा, तब ओकरा बाद बाकी लोग से भेंटघाट कइल जाव.\n(बुध, 15 अप्रैल के खबर)\nदिल्लीए में एगो दोसर तमाशा काल्हु साँझ के देखे के मिलल जब जनता परिवार के फरका फरका हो गइल छह गो जरोह फेरू एके परिवार बन जाए के फैसला कइलन. परिवार के कर्ता का रूप में मुलायम सिंह के चुनल बतावल जात बा. बाकिर अबहीं ले ई तय नइखे हो सकल कि एह नयका परिवार के नाम कवन दिहल जाव, चुनाव चिह्न का बनावल जाव, झंडा कइसन होखो वगैरह वगैरह. ना ही इहे तय भइल लउकल कि नीतीश, लालू, शरद, देवगोडा, वगैरह के हैसियत एह परिवार में का रही. जब कुछ तए नइखे भइल तब कवन हड़बड़ी रहुवे मुलायम सिंह के एलान के? पक्का बा कि कवनो पंडित के निकालल मुहुर्त के बात ना रहे काहें कि ई सगरी लोग हिन्दुत्व के विरोधी ह आ वोट बैँक के सेवा में लागल लोग.\nबुध का दिने बिहार विधानसभा के दुनू सदन के बइठक गोरिया कोठी से भाजपा विधायक भूमेन्द्र नारायण सिंह उर्फ चुन्नू बाबू के गंगालाभ का चलते रोक दिहल गइल. हार्ट का बीमारी से पीड़ित चुन्नू बाबू के पिछला दिने बाईपास सर्जरी करावल गइल रहुवे बाकिर मंगल का दिने आइल हार्ट अटैक से उनुका के बचावल ना जा सकल आ उनकर निधन हो गइल.\nकनाडा दौरा पर गइल प्रधानमंत्री नरेंद्र मोदी कनाडा संगे एगो अहम करार करावे में कामयाबी हासिल कइलन आ पाँच बरीस ले कनाडा भारत के परमाणु कार्यक्रम खातिर यूरनेनियम के सप्लाई करे ला मान गइल.\nजम्मू कश्मीर के नमकहराम अलगाववादियन के नेता मसरत आलम बुध का दिने कहलस कि कश्मीर के पाकिस्तान बना दी. ओकरा एह बयान का बाद ओकरा खिलाफ देश विरोधी काम करे के मुकदमा दर्ज हो गइल बा बाकिर पाकिस्तान परस्ती का मजबूरी में ओहिजा के मुख्यमंत्री मुफ्ती के बेंवत नइखे कि मसरत का खिलाफ भा एह नमकहराम आतंकी समर्थकन का खिलाफ कुछ कर सकसु. पता ना भाजपा कवना मजबुरी में अइसन गोल का साथे सरकार बनवले बिया कश्मीर में.\nनेताजी सुभाषचंद्र बोस से जुड़ल गोपनीय फाइलन के उजागर करावे से पहिले एह बात पर विचारे खातिर एगो अंतरमंत्रालीय समिति बनावल गइल बा. हालही में नेताजी का परिवार के जासूसी करावे वाला जवाहर लाल नेहरू के राज खुलला का बाद से सरकार पर दबाव बढ़ गइल बा कि ऊ एह मामिला के सगरी सचाई सामने आवे देव आ एह बात के खुलासा से अगर कवनो देश का साथे भारत के रिश्ता खराब होखत होखे त होखे देव.\nहवा गरम बा कि केजरीवाल आ मायावती के गोल के गठजोड़ होखे वाला बा. पिछला दिने अंबेदकर जयन्ती पर दिल्ली के मुख्यमंत्री मायावती के बाबूजी के गोड़ छू के आशीर्वाद लिहलन आ बसमा प्रमुख मायावती के तारीफ में बहुते कुछ कहलन. मायावतीओ चहीहें कि यूपी में केहू मिल जाव उनकर नाव पार करावे वाला ना त अगिला चुनाव में हरली त फेर केहू नाँवो लेबे वाला ना रहि जाई.\nहरिद्वार संसदीय क्षेत्र के भगवानपुर विधानसभा उपचुनाव में जीत के उत्तराखंड के कांग्रेस सरकार आपन पूर्ण बहुमत बनावे में सफल हो गइल बिया. एह जीत से कांग्रेस के 36 गो विधायक हो गइले जवन बहुमत खातिर जरूरी रहुवे.\nबुध बियफे का अधरतिया से पेट्रोल आ डीजल के दाम एक बेर फेरू कम कर दिहल गइल बा. डीजल के दाम में हर लीटर पर 1 रुपिया 30 पइसा आ पेट्रोल का दाम में 80 पइसा के कटौती कइले बाड़ी स तेल कंपनी.\nबुध का दिने देश के शेयर बाजारन में तेज गिरावट दर्ज भइल. सेंसेक्स में 244.75 अंक आ निफ्टी में 84 अंक के गिरावट दर्ज भइल.\nबिहार यूपी का बीच 12 गो रूट पर यूपी के रोडवेज सेवा जल्दिए शुरू होखे वाला बा. एह रूट में वाराणसी-पटना, सारनाथ-गया, वाराणसी-भभुआ, वाराणसी-सासाराम वगैरह शामिल बाड़ी सँ. दुनू राज्य का बीच समझौता का बाद बिहार से यूपी खातिर 25 गो रूट पर आ यूपी से बिहार खातिर 20 गो रूट पर बस चलावल जाई.\nबिहार के सारण जिला के डोरीगंज इलाका के सिंगहीं चौक पर बुध का दुपहरिया में एगो ट्रक से कचरा के एगो साइकिल वाला के मौत हो गइल. लोग चहेट के ट्रक ड्राइवर के पकड़ लिहल आ पुलिस के दे दिहल. पुलिस ट्रक जब्त कर लिहले बिया.\nसिवान जिला के मुहम्मदपुर गाँव से सोमार का साँझ से गायब लड़िका के लाश दाहा नदी से मिलल बा. ओकर नंग धडंग लाश के गरदन काट के अलग कर दिहल बा आ ओकर लिंगो काट लिहल गइल बा. बाद में पुलिस बुध के साँझ आंदर बाजार से एगो आर्केस्ट्रा मालिक आ ओकरा नाचेवाली के गिरफ्तार कर लिहलसि. दुनू एह हत्या के दोस सकार लिहले बाड़न स. सोमार का रात ओही नाचे वाली के नेवता पर मीट खाए चहुँपल प्रेमी के झगड़ा आर्केस्ट्रा मालिक से हो गइल आ ओकर हत्या क दिहल गइल.\nआरा के उदवंतनगर इलाका में सलथर-मलथर गांव का नियरा बुध का रात में एगो ट्रैक्टर आ मोटरसाइकिल के टक्कर से एक आदमी के मौत हो गइल आ एक आदमी बहुते घवाहिल हो गइल.\nभोजपुर का कोईलवर में सूफी संत हजरत शाह शकूरूल्लाह पीर रहमतुल्लाह अलैह का मजार पर सालाना उर्स बुध का दिने शुरु हो गइल आ बियफे का दिन ले चली.\nबक्सर के डुमराव में शीला सिनेमा का लगे मंगल के देर रात बरातियन से भरल एगो स्कार्पियों खंभा से टकरा गइल आ खंभा पर से ट्रांसफार्मर गिर के जीप के कचार दिहलसि. एह हादसा में ड्राइवर के मौत ठाँवे पर हो गइल आ चार जने सवारी घवाहिल हो गइले.\nवाराणसी के रामनगर सामनेघाट पीपा पुल बुध का दिने आन्ही से फेरू टूट गइल. अब एकरा मरम्मत में बहुरे समय लागे के अनेसा हो गइल बा. मंगल का रात आइल आन्ही से गाजीपुर के रंगमहल घाट के पीपा पुलो के टूटे के खबर बा.\nचंदौलौ के सिवइयां गाँव के निवासी आ केन्द्रीय गृह मंत्री राजनाथ सिंह के बहनोई शीतला प्रसाद सिंह के निधन बुध का दिने 80 बरीस का उमिर में बीएचयू अस्पताल में हो गइल. उनकर अंतिम संस्कार मणिकर्णिका घाट पर साँझ के करावल गइल.\nगाजीपुर के एगो शराब फर्म के मैनेजर से 28 लाख रुपिया के लूट आ हत्या का खिलाफ बुध का दिने गाजीपुर बाजार बंद रहल.\nअपना चचेरा भाई के मुंडन में शामिल होखे आइल एगो लड़िका के मौत बलिया के शिवपुर कपूर दियर घाट पर नहात घरी डूबला से हो गइल. लाश खोजे खातिर गोताखोरन के लगावल गइल बाकिर देर रात ले लाश ना मिलल रहुवे.\nTags: News in Bhojpuri, आरा, गाजीपुर, छपरा, टटका खबर, बनारस, बलिया, भोजपुर, भोजपुरी में खबर., सिवान


भूत होला का ? – Anjoria\n– नीमन सिंह\nबात १९८० के बरसात के समय के ह. हमरा खेत में धान रोपे खातिर बेड़ार में बिया उखाड़े लागल मजदूर बिया उखाड़त रहले सन.\nबगल में भिंडा रहे पोखरा के एक तरफ, दोसरा तरफ मुरघटिया रहे. मजदूरन में एगो मजदूर ६ फीट लमहर बाकिर सिकिया पहलवान रहे. कुछ समय बाद ओकरा पैखाना लागल त उ जा के भिंडा पर पखाना क के ओही पोखरा में पानी छू लेहलस. फेर आ गइल बिया उखाड़े. दिन भर बिया उखडलस फेर अपना गावें चल गइल.\nदोसरका दिन बिया उखाड़त रहे.फेर ओकरा पखाना लागल त जा के ओही भिंडा पर पखाना कइलस आ ओही पोखरा में पानी छुअलस.\nखेत में आके बिया उखाड़े लागल. अचानके उ बेहोस हो गइल. ई देख के बाकि मजदूर बहुते घबरइले सन आ ओकरा के होस में लावे के जतन कइले सन. फेर उ बिया उखाड़े लागल.\nतनिक देर बिया उखाड़त –उखाड़त फेर बेहोस हो गइल.\nफेर सब मिल के होस में ले आके हमरा घरे ले अइलन सन कि देखि ना, ई भिंडा पर पखाना कइलस तब से बेर बेर बेहोस हो जाता. कहीं भूत त ना ध लेलस. (गाँव में भुतभावर ढेर लागेला.)\nसभ कर राय से एगो ओझईतिन से देखावे के बिचार भइल त ओझइतिन मिसरीबो के बोलावल गइल.\nमिसरी बो ओकरा के देखते–देखत अपना बस में क लिहली. ओकरा के खेलावे लगली. ओकरा से कई तरह के सवाल पूछसु जवना के उ जवाब देव. लेकिन ओकरा के छोड़ के जाए के कहाव त उ आँख तरेरे लागे आ कहे, ना हो ना छोडब एकरा के. काल्ह छोड़ दिहनी बाकिर आज ना छोडेब.\nई देख सुन के कुछ नवसिखियो लोग ओझइती करे लागल. दू जाना ओझा लोग जब मंतर पढ़ के कुछ करे लोग त उ आँख लाल क के तरनाये लागे.\nफेर दुनू ओझा लोग मंतर पढ़ के चार जाना मजबूत जवान लोग से कहले, एकरा के कान्ह पकड़ के दबावऽ लोग. जब चारो आदमी ओकर कान्ह पकड़ के दबावे लागल त एगो अचम्भा भइल. उ आँख तरेर के चारो जाना के उठा के फेक देहलस जबकि ओकरा में एतना जान ना रहे.\nमिसरी बो कहली, ‘इ लोग तहरा के ठीक क दी लोग. बड़का गुनी ह लोग.”\nई सुन के उ तरनाइल. के ह रे गुनी तनि आव त. ई सुन के उ ओझा लोग कहल लोग कि एङ ना भागी ई भूत. एकरा से भगवान के नाम लिआवल जाव आ मुँह पर कपडा बांध के पानी के छींटा दिआव त ई उजबुजा के भाग जाई.\nफेर ओकर हाँथ पीछे बांध के ओकरा मुह पर कपडा बंधाइल आ पानी के छींटा दिआए लागल. तनिके देर में ऊ कहे लागल, जातानी-जातानी. ओझा लोग बोलल, बोल जय बजरंग बली. ऊ कहलस, जय बजरंग बली. फेर कहाइल जय श्री राम. जय श्री राम. उहो कहलस जय श्री राम. एह बीच ओकरा मुँह पर लगातार पानी के छींटा दीआत रहे. जवन कहल जाव ऊ उहे कहे. बीच–बीच में कहे जातानी–जातानी.\nफेर लोग पानी के छींटा देहल बंद क के सूखल कपडा पहिनवलस ओकरा के. अचानके उ फेर बेहोस हो गइल आ गिर गइल. फेर मिसरी बो ओकरा के उठवा के बइठवली. आ उहे नाटक चले लागल. ऊ फेर गुरनाए लागल.\nओह समय हमरा गाँव में एगो रहले “तपेसर काका“. वहुते काफी बुजुर्ग आ भुतभाँवर के जानकार. लोग कहे लागल, ”ई मिसिरिया बो एकरा के एहिंङ खेलाई. केहू जाके तपेसर काका के बोलाव लोग उहे एकरा के ठीक करीहें”. ई बात सुन के सभे हाँ –हाँ कइल. तब हम गइनी तपेसर काका के बोलावे. काहे से कग हमरा खेते में उ बिया उखाडत रहे आ ई सब हमरे दुआर पर होत रहे.\n“तपेसर काका हमरा खेत में एगो मजूर मेरहा के खेत में बिया उखाड़त रहल हा, उहे भिंडा पर मैदान कइलस ह त शायद ओकरा भूत ध लेले बा. मिसिरिया बो ओकरा के खेलावत बिया. तनी चलीं ओकरा के देख दीहीं”.\nई सुन के तपेसर काका कहले ,”ठीक बा तनी पलनिया में से हमार लाठी ले आवs.\nहम लाठी ले आके दिहनी त उ हमरा संगे चले लगलन. कुछ देर में हमनी के दुआर पर पहुचनी सन.\nजइसही तपेसर काका के मिसिरिया बो देखलस चुपेचाप पीछे से भाग गइल.\nकाका ओकरा के देखले. देखतहीं बोलले ,”ई एकरा के कहाँ से धलेलस ह.” जाके पीपर के दूगो टूसा आ तनिका सिंदूर लेआवs.\nहम घर से सिंदूर आ पीपर पर से दूगो टूसा ले आ के उनका के दिहनी.\nकाका ओकरा बगल में बइठ के सबसे ओकरा आगे से हट जाए के कहले. फेर मंतर पढ़े लगलन. कुछ देर बाद ऊ दुनू पीपर के टूसा में सिंदूर लगवले फेर टूसा के नुकीला भाग के ओकरा दुनु कान में लगा के दूगो छोट-छोट खिपटा से दबा के मंतर पढ़े लगले. कुछ ही देर में ऊ चिलाए लागल,”जातानी–जातानी.” ई सुन के काका पूछले, ते के हई आ एकरा के काहे धइलिस हा? फेर ऊ बके लागल,”हम हईं नेटुआ पचास बरिस पहिले हमरा के चोर एही भिंडा पर मार देहले सन. तबसे हम एहिजे रहेनी. काकाजी पूछले, एकरा के काहे धइलिस हा ? त ऊ बोललस,”ई काल्हुओ भिंडा पर मैदान कइलस आ आजुओ. हम काल्ह त छोड़ दिहनी आज न छोडब.”\nफेर काकाजी ओकर कान दबा के मंतर पढे लगले. त फेर उ चिलाए लागल, जातानी जातानी ……..\nकाकाजी कहले फेर ना नू पकड़बे. ऊ कहलस, ना. हम जातानी.\nफेर काकाजी ओकरा सामने से लोग के हटवले आ जोर से ओकरा पीठ पर हाथ मार के ओकरा मुँह में सिंदूर डाल के छोड़ देहले.\nचमत्कार भइल. ऊ जवन चार-चार जवानन के तरना के आँख लाल क के फेंक देत रहे, लुंजपुंज हो गइल. ओकरा घर वाला सहारा देके अपना घरे ले गइले सन.\nदोसरका दिने ऊ सामान्य आदमी लेखा बिया उखाडत रहे. आ हम ई सब देख सुन के मतिभ्रम में बानी कि, का भूत होला का ?\nPrevious Post: होली के हिलोरा उठल सात समुन्दर पार\nNext Post: अपना अभिनय प्रतिभा का बल प रातों रात सुपर स्टार बन गइले प्रदीप पाण्डेय चिन्टू\nबहुत खूब, बहुत सुन्दर ….


प्यारी पालतू जानवर. तिरंगा\nसबसे लोकप्रिय बिल्ली नस्लों. तिरंगा बिल्ली के बच्चे. सौंदर्य - वॉलपेपर आकार 2160x1920 2160 x 1920 2160*1920.\nOrinoco, Maine Coon kitten गुलदाउदी Opera, Maine Coon kitten केसर यात्रा\nसुझाव: अपने मॉनिटर की स्क्रीन संकल्प इस तस्वीर के लिए आयाम हैं: 1024 x 768 1080 x 960 1152 x 864 1200 x 1024 1280 x 1024 1280 x 800 1280 x 854 1280 x 960 1440 x 1280 1600 x 1200 2048 x 1536 2048 x 2048 2160 x 1920 2880 x 2560 640 x 480 720 x 720 800 x 600 800 x 853 960 x 640 960 x 800 960 x 854 टैग: पालतू जानवर · बिल्ली की देखभाल · तिरंगा बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · सबसे स्नेही बिल्ली नस्लों · अंगीकरण · बिल्ली के बच्चे की नस्लों · तिरंगा बिल्लियों · मेरे दिल का संगीत · तिरंगा बिल्ली · वंडरफुल · बिल्ली पशु · तिरंगा बिल्ली के बच्चे · शराबी बिल्ली पृष्ठभूमि · देशी अमेरिकी बिल्ली · हर्षित · तस्वीरें · 2160 x 1920 · 2160*1920 · 2160x1920 · वॉलपेपर · 2160-1920 · 2160 * 1920 · 2160 - 1920 · 2160/1920


बिहार विधानसभा – टटका खबर\nकुल्हि 243 सीटन के परिणामराजग 125 राजद 110 बाकी के 8 भाजपा 74जदयू 43विइंपा 4हिअपा4राजद 75कांग्रेस 19बँवारा 16 लोजपा 1अउरी गोल 7\nसात जिला के पचपन सीट में से 42 पर लड़त भाजपा आ 26 गो पर लड़त राजद एह दौर के मोदी बनाम लालू बना दिहले बावे. पूरा चुनाव भलही नीतीश बनाम मोदी के होखो. एह दौर में भाजपा नीत राजग के कोशिश बा कि निर्णायक बढ़त ले लेव जबकी अपना वजूद के लड़ाई लड़त लालू


टटका खबर : बुध,5अगस्त 2015 (बलिया-छपरा) – टटका खबर\nटटका खबर : बुध,5अगस्त 2015 (बलिया-छपरा)\nमध्य प्रदेश के हरदा में काल्हु रात माचक नदी पर बनल पुल पर दूगो रेलगाड़ी पटरी से उतर गइली सँ जवना से 27 जने के मौत हो गइल आ बहुते लोग घवाहिल हो गइल बा. मरे वालन के गिनिती बढ़े के अनेसा बा काहे कि बचाव के काम अबहीं चलत बा. एह रेलगाड़ियन में मुंबई से वाराणसी जात कामायनी एक्सप्रेस आ पटना से मुंबई जात जनता एक्सप्रेस शामिल बा. हादसा का बाद एह रूट पर गाड़ियन के आवाजाही रुक गइल बा आ 24 गो रेलगाड़ियन के रुट डबदल के चलावल जात बा.\nजम्मू-कश्मीर के उधमपुर में आजु बुध का भोरे कुछ आतंकी श्रीनगर जात बीएसएफ के काफिला पर हमला बोल दिहलें जवना से दू गो जवानन के मौत हो गइल आ 8 जने घवाहिल हो गइलें. हमला सबेरे साढ़े सात बजे भइल. जवाबी कार्यवाई में एगो आतंकी के मार गिरावल गइल बा. चार गो आतंकियन में से एगो घवाहिल आतंकी बगल के घर में लुका गइल बा आ ओकरा के पकड़े के कोशिश होखत बा. बाकी दू गो आतंकी जंगल में भाग गइल बाडे सँ.\nसारण जिला के रसूलपुर चट्टी बुनियादी विद्यालय के विद्यार्थी मंगल का दिने अपना स्कूल के मास्टरन के चहेट चहेट के पीटलें. ओकनी के बवाल देखत चट्टी के दुकानो बंद हो गइली सँ. बाद में चहुँपल एकमा पुलिस हालात पर काबू पवलसि. लड़िकन के बवाल पोशाक आ छात्रवृति के रुपिया ना मिलला का चलते भइल.\nगोपालगंज के जादोपुर थाना के हरिहरपुर गांव में सोमार के रात एगो मजदूर के ओकरा घर से बोलवा के पीट पीट के हत्या कर दिहलें कुछ लोग. बाद में ओकर लाश ओकरा घर का सोझा फेंक के जीप से आइल बदमाश भाग गइलें.\nगोपालगंज के एगो आदमी के शस्त्र लाइसेंस के मामला पिछला पन्द्रह साल से लटकवले राखे खातिर गोपालगंज के जिलाधिकारी पर दस हजार रुपिया के जुर्माना लगा दीहलस एगो अदालत. इजाज हसन नाम के आदमी के शिकायत रहुवे कि आर्म्स लाइसेंस ला दीहल ओकरा आवेदन पर कवनो फैसला नइखे दीहल जात आ पन्द्रह बरीस से मामला लटकल बा.\nसरयू नदी में पानी बढ़ला का चलते सारण जिला के रिविलगंज में कुछ इलाका में बाढ़ के पानी भरे लागल बा. एह चलते जीगना गाँव के संपर्क प्रखण्ड से टूट गइल बा. आवाजाही के रास्ता के घुमा के ढेर लमहर हो गइल बा. ई फजीहत करीब करीब हर साल बरसात का सीजन में हो जाले.\nयूपी में अनुसूचितन के जमीन बेचे पर लागल रोक सरकार हटा लिहले बिया. कहल त ई जात बा कि एहसे ओह लोग के जरूरत मुताबिक जमीन बेचे के काम आसान हो जाई बाकिर होखी इहेकि गंँवे गँवे ओह लोग के सगरी जमीन दोसर लोग साम दाम दण्ड भेद का सहारे बाकी लोग हथिया ली. पहिले नियम रहुवे कि कम जमीन राखे वाला अनुसूचित जाति के आदमी के जमीन डीएमो बा बेचवा सकत रहलें आ अब ऊ बिना केहु से पुछले बेच ली.\nबलिया जिला के उभांव थाना डीएवी ढाला का लगे मंगल देर साँझ कुछ बदमाश एगो नवही के छुरा घोंप घोंप के मुआ दिहले. बाद में ओह नवही के गाँव के लोग थाना घेर लीहल आ ढेलामारी करे लागल. एह से दू गो सिपाही घवाहिल हो गइले.\nतिखमपुर के एगो नर्सिग होम में खून के धंधा होखे के मामिला सामने आइल. एगो आदमी आरोप लगवलसि कि ओकरा देह से एक बोतल खून जाँच करे का बहाने निकाल लीहल गइल. जब ओकर नजर खून के बोतल पर पड़ल त ऊ अपना घर से लोग के बोलवा लिहलसि. लोग खून निकाले वाला कर्मचारी के धुनाई क के पुलिस के दे दीहल बाकिर पुलिस मामिला के रफा दफा करा दिहलसि.\nबिहार सरकार सूखा से निपटे खातिर डीजल सब्सिडी पाँच रुपिया हर लीटर पर बढ़ावे के फैसला कइलसि.\nदाँत के डाक्टरी पढ़ाई करे वालन के अब आपन चार बरीस के कोर्स हद से हद नौ बरीस में पूरा कर लेबे के पड़ी ना त ओह लोग के निकाल दीहल जाई आ ऊ लोग कबो दाँत के डाक्टर ना बन पाई. पहिले एह तरह के कवनो रोक ना रहुवे आ मेडिकल में अबहियों अइसन कवनो नियम नइखे बनावल गइल.\nसिवान से बारात ले के डुमरांव जात एगो बोलेरो के ड्राइवर के बलिया के हल्दी इलाका में रोक के कुछ बदमाश पिटाई क दिहलें. पिटाई करे वाला बदमाश वैगन आर से पीछे से अइले आ ओवरटेक क के बोलेरो रोकववलें. एह मामिला में केहु के गिरफ्तारी नइखे भइल.\nगाजीपुर में भदौरा टीसन का लगे ओवरहेड वायर टूटला का चलते राजधानी एक्सप्रेस करीब अढ़ाई घंटा ले रुकल रहल. बाकी रेलगाड़ियन के पहिलहीं रोक दीहल गउवे आ बाद में तार ठीक कइला का बाद रेलगाड़ियन के आवाजाही शुरू हो सकल.\nTags: News in Bhojpuri, छपरा, टटका खबर, ट्रेन हादसा, बलिया, भोजपुरी में खबर.


‘कर्जा माटी के’ फिलिम के शूटिंग पूरा भइल – Anjoria\n‘कर्जा माटी के’ फिलिम के शूटिंग पूरा भइल\nअंजली फिल्मस् इंटरटेनमेंट प्रस्तुति आ मुस्कान क्रिएशन का बैनर में बनल ‘कर्जा माटी के’ फिल्म के शूटिंग पिछला दिने सूर्वे फार्म हाउस, पनवेल में पूरा कर लिहल गइल. अब एकरा कूछ गाना के फिल्मावल बाकी रहि गइल बा.\nनिर्माता आर. बी शर्मा आ शबनम शेख के बनावल एह फिल्म के निर्देशक हउवें सुपरहिट निर्देशक जगदीश शर्मा हैं। निर्देशक जगदीश शर्मा आ विराज भट्ट एह फिलिम में पहिला बेर एक साथे जुटल बाड़े. फिल्म के कलाकारन में एक्शन स्टार विराज भट्ट, काव्या, संजय पाण्डेय, पुष्पा वर्मा, देव सिंह, संजय वर्मा, दीपक भाटिया, ज्योति जाटव, किरण तिवारी, ब्रजेश त्रिपाठी अउर सीमा सिंह शामिल बाड़ी. कथा-पटकथा ललित राज सैनी, संवाद ललित शुक्ला, छायांकन महेन्द्र बोरिचा, गीतकार-संगीतकार अशोक कु. दीप, नृत्य रिक्की गुप्ता, एक्शन शकील शेख के बा, फिल्म के एक्शन दृश्यन के अबहिए से बहुते चरचा होखत बा.\nबाबा विश्वनाथ क दर्शन पूजन कइली


8वी अनुसूची से सबंधित मसला प प्रो. आनंद से एक संवाद (भोजपुरी)\nMarch 3, 2021 May 23, 2015 by Gaurav Singh\nदिल्ली आईला7दिन हो गईल कवनो अइसन दिन ना भईल जवना में पूरा दिन घरे होखी, सबके ओरहन कम करे प लागल बानी ओकरा बाद त माई के कोरा में जाही के बा | आज मूल रूप से प्रो. आनंद से भेट करे ना गईल रही, बल्कि दू गो करीबी मित्र रवी उज्जवल अउरी अमरीन से मुलाकात करे गईल रहनी, इ लोग दिल्ली, महाराष्ट्र अउरी बिहार तीनो राज्य में एगो गैर सरकारी संगठन (भारतीय स्वराज मंच) चलावेला जवना के रवी जी राष्ट्रिय अध्यक्ष हई |\nइहे से निहोरा कईले रहनी एक बे कि भोजपुरी अश्लीलता के खिलाफ आवाज उठाई सभे काहे की इनका लगे युवा के एगो बड जमात बाटे | भईल इ कि रवी जी से मुलाकात भईल लेकिन अमरीन छुटत रही, बिना मिलले चल जईति त भड़क जईती | मेसेज कईली कि रुआ केंद्रीय सचिवालय आ जाई ओहिजे लोग जिम्मेवारी देले बा मुजियम कवनो फंक्शन बा जयप्रकाश नारायण जी से सम्बंधित प्रो. आनंद आइल बाड़े भेट हो सकेला | सोचनी एक बे उन्हा से विचार लेवल जा सकेला चाहे एगो प्रो. के रूप या कवनो नेता के रूप उनकर का सोच बा काहे कि उहो हवे भोजपुरी भाषीए नु |\nगईनी फंक्शन में कुछ भोजपुरियो नृत्य रहल काहे कि जयप्रकाश जी के बात रहे नु | तबे अमरीन के साथे एगो अउरी साथी रहल मंजीत उनका से कहनी जोगड़ करs हमरा बतिआवे के बा काहे कि उहे लोग ऑर्गेनाइज करवईले रहे | भईल कि निकलत समय एक हो जाई, जईसे निकलले ओसही निहोरा कईली कि “10 मिनट चाहिए आपका” | कहले कि बिल्कुल, सामने सोफा रहे, कहनी “प्लीज” बईठनी जा | पहिलका सवाल उनकर कहाँ रहते है बतईली कि जी हम बिहार के हई मूल रूप से भोजपुरी भाषी क्षेत्र से, एगो सवाल बा कि रुआ का सोचिला भोजपुरी के 8वा अनुसूची वाला मसला प ?\nSee also बांग्लादेश भूमि सीमा समझौता अउरी बदलत मानचित्र (भोजपुरी)\nहमरा एह बात के फील भईल कि उहाँ के हमरा प डोमिनेंट होखे शुरू हो गईनी | लेकिन जब पूछनी कि का करेलs हम बतईली कि VIT में पढ़ीला तब गाड़ी ट्रैक प आइल, बात करे में तनी इज्जत वाला भावना आइल | फिर संवाद भोजपुरी में शुरू भईल जे जे साथे रहे उन्हा के ओह क्षेत्र के सामने खड़ा त सुनत रहे, बाद बाकी मुह ताके | जवाब में अईसे अटैक करे शुरू कईनी उहाँ के जईसे उ भोजपुरी भाषी हईले ना हवन | हम बेबाकी से हर प्रश्न के उत्तर देवे लगनी त खीजे लागले चिड-चिडईला टाइप के, हम उहे जवाब देनी जवन पिछिल्का लेख थाती के रूप में लिखले रही |\nपहिला जवाब उहाँ के देली कि मैथली वाला लोग नाराज हो जाई | हम कहनी सर कव गो मैथली वाला लोग के उदहारण दे सकीना जे आंदोलन में बा कि भोजपुरी शामिल हो जाव |दूसरा उहाँ के अटैकिंग प्रश्न पूछली कि कव गो आदमी भोजपुरी में लिखेला ? फिर हम जवाब देली सर रुआ सामने बानी कव गो लेख, अमूमन आपन ब्लॉग के 40-50 परसेंट लेख भोजपुरी में लिखले बानी, खाली हमी ना कबो आखर के पेज के लाइक करी एक से एक सामाजिक,राजनितिक,सांस्कृतिक,वैव्हारिक अउरी तमाम तरह के लेख मिली |\nइहे ना मासिक पत्रिको निकलेला बिल्कुल मुफ्त रुआ डाउनलोड कर सकिला वेबसाइट से| पाहिले पता रहित नु त प्रिंट करवा के ले आईती, खैर मेल कर देब रुआ के | पढ़ के रुए बतईब कि का इंटरेस्ट बा लोग के | फिर राउंड प्रश्न ओकरा अन्दर एगो मैगज़ीन से ना होई, अउरी होखे के चाही साथ में किताब उताब भी लिखाए के चाही | खाली भिखारी ठाकुर के नाम प झाल बजावला से ना होई | फिर जवाब देली हम सर आखर खाली एगो ठेहा हवे अइसन ढेर पत्रिका भी बा जईसे हेल्लो भोजपुरी, अइसन अउर जोगड़ भी बा, लोग पढ़ेला अउरी फेसबुक प भी सक्रीय बा भोजपुरी में |\nफिर अगला प्रश्न उन्हा के पूछली हमरा से कि गाना सुनले बाड़s का स्तिथी बा ? ढेर नईखी सुनले लेकिन एह बात से अवगत बानी कि बेजोड़ अश्लीलता बा | कहले एको गाना सुने लायक नइखे ? हम कहनी जी ना सर हम रुआ के लिंक दे सकिला ढेर भरत शर्मा, चन्दन सिंह, चन्दन तिवारी के जेकर गाना परिवार के साथ सुने लायक बा | हम एह बात के भी स्वीकार्य करतानी कि अइसन गाना गावे वाला लोग के संख्या बेसक 5% बा लेकिन बा | हम पूछनी कि के करी ओह सब के सुधार ? कवनो सुझाव ?\nजवाब आइल कि रोड प आके सबके CD तोड़ देवे के चाही, करिया पट्टा बाँध के विरोध करे के चाही | हम मन में हसली लेकिन कवनो क्रॉस प्रश्न ना पूछली काहे कि हम सुझाव मंगले रहनी उहाँ से | सच पूछी उ 15 मिनट भुला गइल रहली कि केकरा से बात करतानी | फिर कहले भोजपुरी भाषी क्षेत्र सबसे हिंसक क्षेत्र हवे, अडवाणी जी के रथ यात्रा के समय ढेर हिंसा ओही क्षेत्र में भईल रहल ह | जवाब देनी हम कि सर जी जहाँ तक विश्वास बा अपना क्षेत्र प हिंसा गुजरात अउरी मुजफरनगर से कमे भईल होई |\nफिर कहनी कवनो अउरी सुझाव ? के करी ? बिगड़त हालात अउरी बिगड़त चल जाई के ओकर केयर करी ? सभी खाली कोसी त के सुधार करी ? एगो बढिया जवाब देली उहाँ के कि भोजपुरी क्षेत्र के संगठीत होखल जरूरी बा | एह बात के हमू मानतानी इ बहूत जरूरी बा | ढेर संघर्ष करे के जरूरत बा | फिर थोड़ी देर बाद बात बात में पुरानका ट्रैक प आ गईली कि मौसी(हिंदी) खिसिया जईहे | फिर जवाब देली हम कि कवन बहिन चाही जी कि हमार छोटकी बहिनिया के विकास मत होखो | कहनी हम कि सर आज अगर लोग भोजपुरी, मैथली, तमिल, गुजरती, मराठी सभ मातृभाषा के बोलल लोग छोड़ दी त एक दिन उ भी आ सकेला कि हिंदी के भी लोग छोड़े के कोशिश करे लागी | जर्मनी,फ्रांस के उदहारण देली जवन पीछला लेख में लिखले रही |\nSee also ग्रीस के आर्थिक संकट अउरी यूरो जोन में उनकर भविष्य (भोजपुरी)\nअतने में के दो आ गइल अउरी हमनी के संवाद भांड देलस, खीस त बरल लेकिन कहनी सर खड़ा हो गइनी त एगो फोटो हो जाव | फिर मंजीत से कहनी एगो फोटो ल भाई, अतने समय ढेर देली इहाँ के | लास्ट में कहनी सर रौओ ध्यान दी जी रउरो भाषा हवे इंसिस्ट करी रउओ | पूछनी उहाँ के कि अहिजा कईसे आसन भईल ? जवाब में देली सारा भोजपुरिया नेता लोग से बारी बारी जाके पूछे के काम करतानी, काहे कि सेमेस्टर के छुट्टी चलता जी | हसले फिर जवाब में मिलल हमू चाही ना, मन में कहनी लागल ह रुआ से संवाद करके कि केतना चाहिना |\nउहे हम स्वराज संवाद के जदी बात करती त हमार फार्मो भरवा देते काहे कि हाथ में लेके घुमल चलत रहन| अब सोची पढल लिखल प्रोफेसर अउरी नेता के दिमाग में अइसन प्रश्न करता, उ जेकर भाषा भी भोजपुरी हवे त, दोसरा के बात त जिंदाबाद | हमरा मोदी जी प खीस कम बरेला एह तरी के लोग प ज्यादा |\nभोजपुरी से का परेशानी बा तथाकथित विद्वान लोगन के ?


प्रधानमंत्री पद के शपथ लिहलन नरेन्द्र मोदी – Anjoria\nप्रधानमंत्री पद के शपथ लिहलन नरेन्द्र मोदी\nमई 27, 2014 नरेन्द्र मोदी, मंत्रियन के विभाग, मंत्री\nपहिला बेर भाजपा के अकेले बहुमत दिअवला का बावजूद राजग के सरकार के मुखिया के रूप में नरेन्द्र मोदी काल्हु भारत के पनरहवाॅ प्रधानमंत्री बन गइलन. राष्ट्रपति भवन का सामने खुला मैदान में बोलावल आजु ले के सबले बड़हन समारोह में सार्क देशन के प्रमुख लोग का मौजूदगी में नरेन्द्र मोदी के प्रधानमंत्री पद के शपथ दिअवलन राष्ट्रपति प्रणव मुखर्जी. सभा में आइल मेहमानन के गिनिती लगभग चार हजार ले रहुवे.\nपिछला बेर अटल बिहारी बाजपेयी आ चन्द्रशेखर के शपथ समारोह में करीब बारह तेरह सौ लोग आइल रहुवे.\nनरेन्द्र मोदी का संगे शपथ लेबे वाला मंत्रियन के विभागन के बँटवारा करत आजु राष्ट्रपति कार्यालय से विज्ञप्ति जारी क दिहल गइल बा.\nकार्मिक, लोक शिकायत अउर पेंशन, आणविक उर्जा विभाग, अंतरिक्ष विभाग, सगरी महत्वपूर्ण नीतिगत विषय आ उ विभाग जवन कवनो मंत्री के नइखे दिआइल.\n1. राजनाथ सिंह, गृह विभाग\n2. सुषमा स्वराज, विदेश विभाग, प्रवासी भारतीय से जुड़ल विषय\n3. अरुण जेटली, वित्त विभाग, कंपनी मामले, रक्षा विभाग\n4. एम वेंकटैया नायडू, नगर विकास, आवास, शहरी गरीबी उन्मूलन, आ संसदीय कार्य\n5. नितिन जयराम गडकरी, सड़क यातायात आ हाइवे, जहाजरानी विभाग\n6. डीवी सदानशद गौडा, रेलवे विभाग\n7. उमा भारती, जल संसाधन, नदी विकास, गंगा पुनर्जीवन\n8. डा॰ नजमा हेपतुल्ला, अल्पसंख्यक मामिला विभाग\n9. गोपीनाथ मुंडे, पंचायती राज, पेयजल आ सफाई\n10.रामविलास पासवन, उपभोक्ता मामला, खाद्य आ जनवितरण विभाग\n11.कलराज मिश्रा, लघु, छोटे आ मँझोले उद्योग विभाग\n12.मेनका संजय गाँधी, महिला आ बाल कल्याण विभाग\n13.अनंथ कुमार, रसायन आ उर्वरक विभाग\n14.रविशंकर प्रसाद, कानून आ न्याय विभाग, संचार आ सूचना प्रौद्योगिकी विभाग\n15.अशोक गजपति राजू पशुपति, नागरिक उड्डयन विभाग\n16.अनंत गीते, भारी उद्योग आ लोक उद्यम विभाग\n17.हरसिमरत कौर बादल, खाद्य प्रसंस्करण उद्योग विभाग\n18.नरेन्द्र सिंह तोमर, खनन विभाग, स्टील विभाग, श्रम आ नियोजन विभाग\n19.जुअल ओराम, जनजाति मामिला विभाग\n20.राधा मोहन सिंह, कृषि विभाग\n21.थावरचशद गहलोत, सामाजिक न्याय आ सशक्तिकरण विभाग\n22.स्मृति जुबिन इरानी, मानव संसाधन विभाग\n23.डा॰ हर्षवर्धन, स्वास्थ्य आ परिवार कल्याण विभाग\n1. जेनरल वी के सिंह, पूर्वोत्तर क्षेत्र विकास विभाग (स्वतंत्र प्रभार), विदेश विभाग, प्रवासी भारतीय मामिला\n2. इन्दरजीत सिंह राव, योजना विभाग (स्वतंत्र प्रभार), आंकड़ा आ योजना लागू (स्वतंत्र प्रभार). रक्षा\n3. संतोष कुमार गंगवार, कपड़ा विभाग (स्वतंत्र प्रभार), संसदीय कार्य मामिला, जल संसाधन, नदी विकास आ गंगा पुनर्जीवन\n4. श्रीपद येशो नाइक, संस्कृति विभाग (स्वतंत्र प्रभार), पर्यटन विभाग (स्वतंत्र प्रभार)\n5. धर्मेन्द्र प्रधान, पेट्रोलियम आ प्राकृतिक गैस विभाग (स्वतंत्र प्रभार)\n6. सर्वानन्दा सोनोवाल, कौशल विकास, उद्यमिता, युवा मामिला आ खेलकूद विभाग (स्वतंत्र प्रभार)\n7. प्रकाश जावडेकर, सूचना आ प्रसारण विभाग (स्वतंत्र प्रभार), पर्यावरण, वन आ मौसम विभाग (स्वतंत्र प्रभार), संसदीय कार्य मामिला\n8. पीयूष गोयल, उर्जा (स्वतंत्र प्रभार), कोयला (स्वतंत्र प्रभार), वैकल्पिक उर्जा (स्वतंत्र प्रभार)\n9. डा॰ जितेन्द्र सिंह, विज्ञान आ प्रौद्योगिकी (स्वतंत्र प्रभार), भूविज्ञान (स्वतंत्र प्रभार), प्रधानमंत्री कार्यालय, कार्मिक, लोक शिकायत आ पेंशन, आणविक उर्जा, अंतरिक्ष विभाग\n10.निर्मला सीतारमण, वाणिज्य आ उद्योग (स्वतंत्र प्रभार), वित्त विभाग, कंपनी मामिला\n11.जी एम सिद्धेश्वर, नागरिक उड्डयन विभाग\n12.मनोज सिन्हा, रेल विभाग\n13.निहालचंद, रसायन आ उर्वरक विभाग\n14.उपेन्द्र कुशवाहा, ग्रामीण विकास, पंचायती राज, पेय जल आ सफाई\n15.राधाकृष्णन पी, भारी उद्योग आ लोक उद्यम विभाग\n16.किरण रिजीजू, गृह विभाग\n17.कृष्णन पाल, सड़क परिवहन आ हाईवे, जहाजरानी\n18.डा॰ संजीव कुमार बलयान, कृषि विभाग, खाद्य प्रसंस्करण\n19.मनसुखभाई धनजीभाई वसावा, जनजाति मामिला विभाग\n20.रावसाहब दादाराव दनवे, उपभोक्ता मामिला, खाद्य आ जनवितरण\n21.विष्णुदेव साई, खनन अउर स्टील, श्रम आ नियोजन\n22.सुदर्शन भगत, सामाजिक कल्याण आ सशक्तिकरण\nभाजपा संसदीय दल के बइठक\nभोजपुरी गीतन में सुराज अउर गाँधी


सुमित बाबा के "ई हऽ मुंम्बई नगरिया तू देख बबुआ" – Anjoria\nसुमित बाबा के "ई हऽ मुंम्बई नगरिया तू देख बबुआ"\nOctober 6, 2011 Editor मनोरंजन 0\nटेक ऑफ इन्टरटेन्मेंट आ हिन्दुजा फिल्म का बैनर तले बनत “ई हऽ मुंम्बई नगरिया तू देख बबुआ” के शुटिंग मुम्बई में शुरू हो गइल बा. एह फिल्म में यूपी बिहार से मुंबई आवे वाला नौजवानन के कहानी देखावल गइल बा. एगो लड़िका एह विपरीतो हालात में कइसे आपन संस्कार आ विचार एह आधुनिक शहर में जिन्दा राखत बा. फिल्म में हँसावे का अंदाज में एगो बढ़िया संदेश दिहल गइल बा.\nफिल्म के निर्माता निहाल अहमद आ किशोर हिन्दुजा, कथा निर्देशक आनन्द श्रीवास्तव, गीत विनय बिहारी आ मनोज मोहित के, संगीत गणेश पाण्डेय के, छायांकन प्रमोद पाण्डेय के, फाईट मास्टरी गब्बर सिंह के, पटकथा आ संवाद सुबोध गाँधी के, नृत्य निर्देशन कानू मुखर्जी के बा. फिल्म के मुख्य कलाकार-सुमीत बाबा, केतन पाण्डेय, खुशी गुप्ता, सी. पी. भट्ठ, ईशा तिवारी, संतोष श्रीवास्तव, पुष्कर अनिल सिंह, अखिलेश शुक्ल वगैरह हउवें.\nभोजपुरी फिल्मन के भविष्य बढ़िया बा, कहली पायल सेठ\nश्वेता यादव बन्हीहें “दिल के बंधन”


बलिया मे फोटो पत्रकारन के सम्मानित कइल गइल – टटका खबर\nमंगल के रात बलिया के अशोका होटल मे आयोजित एगो समारोह मे बलिया के फोटो पत्रकारन के जगत स्मृति सम्मान से सम्मानित कइल गइल. आयोजन बलिया विज्ञान क्लब आ माँ सुरसती सेवा संस्थान का तरह से विश्व फोटोग्राफी दिवस पर बोलावल गइल रहुवे. पिछला साल से शुरू भइल एह कार्यक्रम के बलिया के लोकप्रिय फोटो पत्रकार रहल जगत जी के सम्मान मे आयोजित कइल जाला.\nकार्यक्रम मे चहुँपल अतिथियन के स्वागत फ्रेंड्स कंप्यूटर बलिया के रजनीकांत सिंह कइलन. अध्यक्षता नगर के मशहूर कैमरामैन शफीक अहमद कइलन आ कार्यक्रम संचालन जिला विज्ञान क्लब के सुधीर कुमार सिंह कइलन.\nएह मौका पर वरीय फोटो पत्रकार दीनानाथ मिश्र फोटोग्राफी के विकास यात्रा का बारे मे बतवलन. कार्यक्रम मे रोशन जायसवाल, आरके सिंह, अरविन्द, पशुपतिनाथ, मृदा विशेषज्ञ डा॰ अशोक कुमार सिंह आ अउरियो लोग संबोधित कइल आ जगत जी के आपन श्रद्धांजलि देत फोटोग्राफी के महत्व बतावल.\nTags: जगत जी फोटोग्राफर, फोटोग्राफी दिवस, बलिया


गमछा पाड़े -2- अभय कृष्ण त्रिपाठी "विष्णु" - मैना: भोजपुरी साहित्य क उड़ान (Maina Bhojpuri Magazine)\nHome अभय कृष्ण त्रिपाठी "विष्णु" Katha गमछा पाड़े -2- अभय कृष्ण त्रिपाठी "विष्णु"\nगमछा पाड़े -2- अभय कृष्ण त्रिपाठी "विष्णु"\nमहादेव बाबू के बँगला (कोठी) पर रिश्तेदारन आ महादेव बाबू के इकलौती वारिस ममता के बीच में पारिवारिक मीटिंग चलत रहुवे. सब केहु ममता पर महादेवजी द्वारा तय कर दिहल बियाह करे खातिर जोर देत रहुवे. ममता के बियाह से एतराज ना रहे काहे से कि महादेव जी ममता के बियाह ओही से तय कईऽले रहुवन जेकरा से ममता चाहत रहली. बाकिर उनकर दिली इच्छा कहत रहे कि जबले ओकरा बाबा के कातिल के पता ना चल जाईऽ, उऽ बियाह ना करी. ममता के सामने अजीब दुविधा रहे आ ईऽ दूर ना भइल रहीत जदि ओकरा होखे वाला दुलहा आ प्रेमी राजन ऊहाँ ना आइल होईत.\n"ममता ठीक कहत हौ. अब हम लोग बियाह तब्बे करब जब बाबा के कातिल पकड़ा जाईऽ." कहत के राजन जब बइठका में घुसल तऽ ममता के जान में जान आ गईल. सब केहु आश्चर्य से राजन के देखे लागल.\n"जवाँइ बाबू ईऽ का कहत हउऽआ..., तोहें तऽ मालूम हव कि बाबूजी ममता के बियाह हाली से हाली कर देबे चाहत रहन." ममता के बुआ राजन के समझावे खातिर कुछ कहे लगली तऽ राजन उनकरा के बीचे में टोक देत बा.\n"हम जानत हईऽ बुआजी लेकिन अब बाबा नाहीं हउऽअन. फेर एक साल तक तऽ वईसहीं रुके के पड़ी. हमके पूरा यकीन हौ कि कातिल के पकड़ में आये खातिर एतना समय बहुत हौ."\nराजन के बात सुन के बुआजी अउरो कुछ कहती ओकरा पहिले ही पाड़ेजी ठलुआ के साथे नाटकीय अंदाज में प्रकट होके सबके चौंका दिहले.\n"सही कहत बानी पाहुन. बियाह खातिर तऽ साल भर रुके के ही पड़ी बाकि जदि रुके के कारन महादेव बाबू के हत्यारा के पकड़ल बा तऽ हम आप सभके भरोसा दिआवत बानी कि महादेव बाबू के हत्यारा सात दिन का भीतरे हमरा मुठ्ठी में आ जाईऽ."\nसब केहू पाड़ेजी के आश्चर्य से देखे लागल. अइसन ना रहे कि केहू उनका के पहिचानत ना रहे बाकिर उनका दावा पर केहू के यकीन ना होत रहे.\n"ई का कहत हउऽव पाड़े ? जवन काम पुलिस महीना भर में ना कर पईलसि ऊ काम तू सात दिन में कर देबऽ?" , बुआजी सबकर शंका पाड़े जी पर जाहिरो कर दिहली.\n"बहिना, पहिलका बात त ई कि हमरा के गमछा पाड़े सुने में ज्यादा संतोष मिलेला अउरी दुसरका बात ई कि हमरा ज्ञान के कबो चैलेन्ज मत करीहे. हमरा खातिर सातो दिन बहुत ज्यादा बा काहे से कि कातिल त हमरा सामने बा."\n"काऽऽ?" सब केहू पाड़ेजी के फेरु आश्चर्य से देखे लागल आ पांड़हूजी सबका चेहरा पर आइल भाव के पढ़े के कोशिश करे लगले. कुछ अइसे कि कातिल के अजुवे पकड़ लिहन. घुमफिर के उनकर टेढ़ निगाह बुआजी पर आ के टिक गइल आ तनी असहज हो गइल बुआजी खुद के संभाले के कोशिश करत पाड़ेजी से पुछ दिहली - "हमके अईसे का देखत हउवऽ? कहीं पुलिस के तरे तोहरो हमरे पर त शक नाही होत हौऽ?"\nबुआजी के बात सुन के पाड़ेजी कुछ कहतन ओकरा पहिले ममतो कुछ कहल चाहत रहे बाकि पाड़ेजी ओकरा के चुप रहे के इशारा करत कहले - "कुछ कहे के जरुरत नाही बा ममता बिटिया. जबले हम कातिल के सामने नइखीं कर देत तबले हमरा सबका पर शक बा. एही से हम एगो बात अउरी कहे चाहत बानी. सात दिन तक ईंहा मौजूद हर केहू के एहीजगे रहे के पड़ी. पूरा सात दिन तक." पाड़ेजी आपन बात दोहरावत ममता के दुलहा के चेहरा पर नजर गड़ावत फेर कहले - "हमार बात समझ में आइल नू पाहुन?"\n"बाकिर हम ईंहा कइसे रह सकत हईं? हमके आफिसो जाये के होला." ममता के दुलहा आपन परेशानी बतवलसि त ममता ओकरा समर्थन मे कुछ कहल चहली. बाकिर पाड़ेजी ओकरा पहिलहीं बोल पड़ले - "आफिस त रउआ ईहँवो से जा सकत बानी. हँ जदि एह घर में रहे में कवनो समस्या बा त हम अपना कुटिया पर राउर व्यवस्था करा देब."\n"बाकिर चच्चा...." पाड़ेजी के बात सुनके ममता कुछ कहे चाहत रहल कि पाड़ेजी ओकरा ओरि घूर के देखले. ममता शायद घूरे क मतलब समझ गइल अउरी आपन सम्बोधन के सुधार के कहे शुरु कईलस - "गमछा चच्चा!" गमछा सुन के पाड़ेजी के गंभीर चेहरा सामान्य हो गइल. "बाबूजी के कातिल से राजन के का सम्बन्ध?"\n"सम्बन्ध त उपर वाला जाने बिटिया. हम त खाली सात दिन खातिर कहत बानी. आगे भोले बाबा देखीहन." कह के पाड़ेजी जाये लगले बाकिर दरवाजा के बाहर जाये का पहिलहीं केहू के बड़बड़ाहट सुन के रुक गइले.\n"लगत हौ पाँच लाख के बात सुन के पंडितजी के दिमाग घुम गइल हौ..." कहे वाला बुआजी के लईका रहे जे ई समझत रहे कि पाड़ेजी चल गइल बाड़े. "सही कहत बाड़ऽ बबुआ!" - पाड़ेजी पलट के ओकरे पास आके रुक गइले. ओकर त बूझि लऽ कि सिट्टी पिट्टी गुम हो गइल. ओकरा त बुझईबे ना कइल कि का कइल जाव.\n"वइसे त हम बनारसी कम्मे बोलीला. बाकिर एक ठे बनारसी कहावत याद जरुर दियाइब. पहिले तउलऽ फिर बोलऽ... सात दिन का अन्दर कातिल नाही मिलल तऽ ५ लाख रुपिया हमरे घरे से आके ले लीहे." कहि के पाड़ेजी जाए लगले बाकि फेरु रुक के सबका से मुखातिब हो के कहले "यदि आप सब सचमुच महादेव बाबू के कातिल के सामने लियाबे चाहत हउआ त सात दिन तक ईहँवा से केहू ना जाव. जवाई बाबू आपो."\nएतना कहि के पाड़ेजी उहाँ एक पल ना रुकले. सब केहु का करे का ना करे क मुद्रा में एक दोसरा के देखे लागल.\nअंक - 78 (03 मई 2016)


Bageesh Pandey's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Bageesh Pandey's Likes Bageesh Pandey's Page\nशशि कुमार सिंह (SHASHI) leftacomment for Bageesh Pandey"प्रणाम आ जय भोजपुरी\n"Oct 5, 2012Rajeev Mishra "राजीव भोजपुरिया" leftacomment for Bageesh Pandey"प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी !"Jan 12, 2012जय भोजपुरी leftacomment for Bageesh Pandey"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Jan 7, 2012Bageesh Pandey is nowamember of JaiBhojpuri.comJan 6, 2012 Welcome Them! RSS\nAt 7:36pm on January 12, 2012, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार में आईं मिलके कुछु कईल जाऊ अपना माटी, अपना गाँव औरु अपना माई भाषा खातिर........... जय भोजपुरी जीय भोजपुरी ! At 6:35pm on January 7, 2012, जय भोजपुरी said… प्रणाम ,जय भोजपुरी


बेरोजगारी - विकिपीडिया\nबेरोजगारी (अंगरेजी: Unemployment) अइसन दसा हऽ जब ब्यक्ति काम के खोज में होखे बाकी ओकरा के कौनों रोजगार ना मिले। कौनों अर्थब्यवस्था में जब अइसन ब्यापक स्तर पर होखे लागे तब ई एक तरह के समस्या के रूप में देखल जाला।\nअमेरिकी ब्यापक मंदी (1931) के दौरान शिकागो में एगो सूप किचन के बाहर खड़ा बेरोजगार लोग।\nअर्थव्यवस्था में बेरोजगारी के माप के बेरोजगारी दर कहल जाला आ एकर गणना करे खाती कुल बेरोजगार ब्यक्ति लोग के संख्या से कुल लेबर फोर्स (काम क सके लायक उमिर के जनसंख्या) के भाग दे के प्रतिशत निकाल लिहल जाला। मने कि कुल काम क सके लोग के केतना प्रतिशत लोग बेरोजगार बाटे, इहे बेरोजगारी दर होला। आमतौर पर जब अर्थब्यवस्था में मंदी के स्थिति होखे ले, बेरोजगारी दर अधिका होखे ले। बिस्व मजदूर संगठन (आइएलओ) के एगो रपट के अनुसार साल 2012 में कुल 600 मिलियन लोग, मने कि पूरा दुनियाँ के लेबर फोर्स के 6% लोग बेरोजगार रहलें।\nबेरोजगारी कवना कारन से होला एह बात पर अर्थशास्त्री लोग में बहुत बिबाद बाटे। क्लासिकल, नियो-क्लासिकल आ ऑस्ट्रियन स्कूल के मत बा कि बजार के मैकेनिज्म बेरोजगारी के समस्या सोझुरावे में सक्षम होला। कीन्सियन अर्थशास्त्र ई माने ला कि बेरोजगारी के दसा चक्रीय रूप से आवे ले आ एकरा से निपटे में सरकार के हस्तक्षेप के जरूरत होला।\n↑ "Global employment trends 2013" [बैस्विक रोजगार ट्रेंड 2013] (PDF). बिस्व मजदूर संगठन. 21 जनवरी 2013.\n↑ E McGaughey, 'Will Robots Automate Your Job Away? Full Employment, Basic Income, and Economic Democracy' (2018) SSRN, part 2(1), on 'Three views on unemployment's causes'\n"https://bh.wikipedia.org/w/index.php?title=बेरोजगारी&oldid=665275" से लिहल गइल\nLast edited on 16 फरवरी 2020, at 03:29\nएह पन्ना पर आखिरी बेर संपादन 16 फरवरी 2020 के 03:29 बजे भइल रहल।


राष्ट्रिय राजधानी क्षेत्र (भारत) - विकिपीडिया\nराष्ट्रिय राजधानी क्षेत्र (भारत)\nराष्ट्रिय राजधानी क्षेत्र (National Capital Region (NCR), एनसीआर) भारत में एगो प्लानिंग इकाई बा जे राष्ट्रिय राजधानी क्षेत्र दिल्ली (एनटीसी) के सेंटर बना के आसपास के अउरी राज्य सभ के इलाका पर बिस्तार लिहले एगो समन्वित (कोऑर्डिनेटेड) बिकास योजना प्रदेश के रूप में अस्थापित कइल गइल बा। एह में दिल्ली (एनटीसी) के अलावा हरियाणा, उत्तर प्रदेश आ राजस्थान के इलाका सामिल बाड़ें।\nराष्ट्रिय राजधानी क्षेत्र\nनेशनल कैपिटल रीजन\nपुकार नाँव: एनसीआर (NCR)\nउपग्रह चित्र में दिल्ली आ आसपास के इलाका\n• क्षेत्रीय अथारिटी\n58,332 किमी2 (22,522 बर्गमील)\nएनसीआर आ एकरा से संबंधित नेशनल कैपिटल रीजन प्लानिंग बोर्ड के अस्थापना 1985 भइल। ई एक तरह से देहाती-शहरी आबादी के मिलजुल इलाका बा जहाँ शहरीकरण के लेवल 62.6 प्रतिशत के करीब बाटे आ एह इलाका में आवे वाला प्रमुख शहर सभ में फरीदाबाद, गुड़गाँव (गुरुग्राम), नोएडा, गाजियाबाद आ मेरठ नियर शहर बाड़ें। शहरी इलाका आ देहाती आबादी अउरी खेती वाला जमीन के अलावे एह क्षेत्र में पर्यावरण आ इकोलॉजी के हिसाब से संबेदनशील क्षेत्र, संरक्षित क्षेत्र, बन क्षेत्र, आ अभयारण्य सभ भी सामिल बाड़ें।\nएकरे हिस्सा के रूप में, दिल्ली बिस्तारित शहरी संकुल (डेल्ही एक्सटेंडेड अर्बन एग्लोमरेशन) द्वारा 2015-16 में कुल $370 बिलियन मूल्य के उत्पादन कइल जे भारत के कुल उत्पादन (जीडीपी-पीपीपी) के लगभग 4% रहल।\n↑ "NCR Constituent Areas". National Capital Region Planning Board.\n↑ "The Gazette of India, National Capital Region Planning Board Act of 1985" (PDF). NCR Planning Board. 1985. पहुँचतिथी5मार्च 2017.\n↑ "Census 2011" (PDF). National Capital Region Planning Board. National Informatics Centre. प. 3. पहुँचतिथी 26 मार्च 2016.\n↑ "With GDP of $370 billion, Delhi-NCR muscles out Mumbai as economic capital of India". दि फाइनांशियल एक्सप्रेस. 29 नवंबर 2016. पहुँचतिथी 14 जुलाई 2017.\nOfficial area information of districts of India\nNational Capital Region Urban Infrastructure Financing Facility on Asian Development Bank\n"https://bh.wikipedia.org/w/index.php?title=राष्ट्रिय_राजधानी_क्षेत्र_(भारत)&oldid=587618" से लिहल गइल\nLast edited on 13 जून 2018, at 13:26\nएह पन्ना पर आखिरी बेर संपादन 13 जून 2018 के 13:26 बजे भइल रहल।


भारत के जलवायु - विकिपीडिया\nभारत के जलवायु\n(भारत के जलवायु क्षेत्र से अनुप्रेषित)\nकोपेन के जलवायु वर्गीकरण अनुसार भारत के नक्शा is based on native vegetation, temperature, precipitation and their seasonality.\n(Af) उष्णकटिबंधी बरखाबन\n(Am) उष्णकटिबंधी मानसूनी\n(Aw) उष्णकटिबंधी सवाना, नाम & सूखा\n(BWh) गरम रेगिस्तानी\n(BWk) ठंढा रेगिस्तानी\n(BSh) गरम कुछ-रेगिस्तानी\n(BSk) ठंढा कुछ-रेगिस्तानी\n(Csa) भूमध्यसा. सूखल आ गरम गरमी\n(Cwa) उपोष्णकटिबंधी नम जाड़ा सूखा\n(Cwb) उपोष्णकटिबंधी ऊँचभूमि, जाड़ा सूखा\n(Cfa) उपोष्णकटिबंधी नम गर्मी (सूखा ना)\n(Dsa) महादीपी जलवायु गरम गर्मी\n(Dsb) महादीपी जलवायु कुछ गरम गर्मी\n(Dwb) महादीपी जलवायु सूखा जाड़ा\n(Dwc) उपार्कटिक महादीपी, जाड़ा सूखा\nभारत के जलवायु एह देस के बिसाल इलाका में भरपूर बिबिधता लिहले बा जहाँ टोपोग्राफी आ अउरी परभाव मिल के भारतीय जलवायु के बर्गीकरण के मुश्किल बना देलें। कर्क रेखा एह देस के लगभग बीचोबीच से हो के गुजरेले जे आमतौर पर उष्णकटिबंध के उत्तरी सीमा मानल जाले, हालाँकि हिमालय के परभाव जे उत्तरी हवा सभ के भारत में प्रवेश करे से रोक देला, लगभग एह पूरा देस के जलवायु के उष्णकटिबंधी जलवायु बना देला। खुद हिमालय के ऊँच अल्पाइन टुंड्रा जलवायु वाला इलाक के छोड़ दिहल जाय तब पूरा भारत गरम जलवायु वाला क्षेत्र में आ जाला जेह में थार के रेगिस्तान से ले के पूर्वोत्तर आ केरल के खूब बरखा वाला इलाका सामिल बाड़ें। एह तरीका से इहाँ उष्णकटिबंधी जलवायु में बरखा के मात्रा आ सीजनल पैटर्न के चलते बिबिधता देखे के मिले ला। मानसूनी परभाव इहाँ बरखा के सीजनल बितरण के परभावित करे ला। एही कारण भारत के जलवायु के कुछ लोग उष्णकटिबंधी मानसूनी जलवायु के रूप में जनरलाइज करे ला।\nकोपेन के वर्गीकरण के हिसाब से इहाँ छह गो मुख्य जलवायु प्रकार बाने जेह में पच्छिमी सूखा आ अधसूखा इलाका, आ उत्तर में हिमालय के अल्पाइन टुंड्रा वाला इलाका के अलावा बाकी सगरी जलवायु प्रदेश गर्म प्रदेश में रखल जालें जिनहन के वर्गीकरण में बरखा के भूमिका बा।\nगरम रेगिस्तानी (BWh)\nउष्णकटिबंधी अधसूखा आ स्टेपी (BSh)\nनम उपोष्णकटिबंधी, जाड़ा शुष्क (Cwa)\nउष्णकटिबंधी सवाना (Aw)\nउष्णकटिबंधी मानसूनी (Am)\nउपोष्णकटिबंधी ऊँचभूमी के जलवायु (Cwb)\n↑ Peel, M. C.; Finlayson B. L. & McMahon, T. A. (2007). "Updated world map of the Köppen–Geiger climate classification". Hydrol. Earth Syst. Sci. 11: 1633–1644. doi:10.5194/hess-11-1633-2007. ISSN 1027-5606. (direct: Final Revised Paper)\n"https://bh.wikipedia.org/w/index.php?title=भारत_के_जलवायु&oldid=654702#प्रकार" से लिहल गइल\nएह पन्ना पर आखिरी बेर संपादन 25 अप्रैल 2019 के 13:12 बजे भइल रहल।


OmPrakash Singh – Anjoria\nजेनरिक दवाई खरीद के पइसा बचाईं – आशुतोष\nनवम्बर 24, 2013 OmPrakash Singh\nपिछला दिने मुंबई के लोखंडवाला इलाका में लायंस क्लब लोखंडवाला आ वुमेंस फार गुड गवर्वेस मिल के एगो कार्यक्रम कइलसि जवना में जेनरिक मेडिसिन अवेरनेस कार्यक्रम का तहत आशुतोष कुमार…\nधन्यवाद राहुल गाँधी\nदिसम्बर 12, 2012 OmPrakash Singh\n– उत्पल बरूआ अपने उमिर के बाकी लोगन जस हमहू कबो राजनीति में रुचि ना रखली. हमरा एकरा से कवनो मतलब नइखे कि गुजरात में मोदी जीतिहें कि हरीहें. बाकि…\nदिसम्बर 9, 2012 OmPrakash Singh\nआधुनिक काल के एगो महान खगोलविद् कार्ल सगन के कहना बा कि वैदिक खगोल विज्ञान के समय माप अकेला माप ह जवन आधुनिक समय माप से मेल खाला. अब चूंकि…\nपाप के कमाई\n– ओम जी ‘प्रकाश’ रंडी, पतुरिआ का उपर फूंकाई! चोरी क पइसा त चोरी में जाई!! तिकड़म भिड़ा लिहलऽ, धन त कमा लिहलऽ मड़ई का जगहा तूँ कोठी उठा लिहलऽ…\n– शशि प्रेमदेव हे बाहुबली! बँहिआ में त हमहन के भी ओतने दम बा! बाकिर तहरा पाले लाठी, भाला, बनूखि, गोली, बम बा!! तहरे चरचा बा घरे घरे बाजे सगरो…\nदिसम्बर 7, 2012 OmPrakash Singh\nहिन्दुस्तान टाइम्स पर अपना ब्लॉग में स्वतंत्र पत्रकार आकार पटेल लिखले बाड़न कि कांग्रेसी वोटरन के भल ही नीक ना लागे बाकिर गुजरात में कांग्रेस के हार के जवाबदेही सोनिया…\nमैथिली भोजपुरी अकादमी दिल्ली के चार दिनी संगोष्ठी\n- सान्त्वना दिल्ली सरकार के मैथिली भोजपुरी अकादमी ३ नवंबर से ६ नवंबर ले रवीन्द्र भवन, मंढी हाउस, के कौस्तुभ सभागार में चार दिन के संगोष्ठी आयोजित कइलस. एह स्तरीय…\nबतकुच्चन  – ८७\nदिसम्बर 1, 2012 OmPrakash Singh\nहादसा के दोस नइखे, हदस से मर गइल लोग. आजु जब बतकुच्चन करे बइठनी त पिछला हफ्ता छठ के दिन पटना में भइल हादसा याद पड़ गइल. ओह हादसा का…\nसब कुछ ठीक बा\n– जयंती पांडेय राम चेला बड़ा चिंता में बाबा लस्टमानंद के लगे अइले आ थहरा के बइठ गइले. बाबा पूछले कि उनका कवना बात के चिंता बा कि उनकर चेहरा…\nसच्चाई से भगला के बीस बरीस\nबीस बरीस पहिले अपना चरम पर चहुँपल राम जनमभूमि आन्दोलन का बारे में छद्म सम्प्रदाय निरपेक्षियन के कहना जीत गइल बा. सबले दुख के बात ई बा कि सगरी खुन…


बिहार में सात हजार नर्सन के बहाली – टटका खबर\nबिहार सरकार प्रदेश के सरकारी अस्पतालन खातिर सात हजार नर्सन के बहाली करे वाली बिया. सगरी जिलन से स्वास्थ्य उपकेन्द्र, अतिरिक्त प्राथमिक स्वास्थ्य केन्द्र, प्राथमिक स्वास्थ्य केन्द्र अउर अनुमंडलीय अस्पतालन में मौजूद रिक्तियन के जानकारी मंगावल गइल बा जेहसे सगरी खाली जगहा भर दीहल जाव.\nराज्य के सहकारी बैंकनो में नाहियो त पांच हजार कर्मचारियन के बहाली के प्रक्रिया जनवरी से शुरु होखे वाला बा.\nTags: नर्स, बहाली, सहकारी बैंक


आग लगावत पानी – Anjoria\nNov 7, 2013 भोजपुरी, लस्टम पस्टम\nबाबा लस्टमानंद आ रामचेला दुर्गा पूजा देखे कोलकाता गइले. उहां मिडल क्लास में पढ़े वाला उनकर नाती जब पूछलस कि बाबा हो ‘सावन में लग गई आग’ गीत के माने का होई. जवन पानी से पियास मेट जाला चाहे आग बुता जाला ऊ पानी कइसे आगि लगा दी? हालांकि फालिन तूफान के असर शुरू हो चुकल रहे. तबो बाबा कुछ ना बोलले. जब ऊ लईका एकदम जिदीया गइल आ रामचेला मुस्किया के कहले कि बाबा तहार सब अकिलिये गुम हो गइल बा. तब बाबा कहले कि बबुआ तहरा ना बुझाई काहे कि अबही ओतना समझदार नईखऽ भइल.लेकिन बालहठ त बालहठ हऽ. ऊ कहले, सांचो पानी से आगि लागेला. एकरा के पानी ना परीक्षक बूझऽ, परीक्षक. ई होला त अपने तरल, बाकिर परीक्षा लेला बहुत कड़क.\nअब देखऽ, ई बरसऽत पानी केतना लोग के परीक्षा लेला – नाली जाम ना होखो एकर परीक्षा लेला, सीवर जे बा से रीवर (नदी) ना बने, कूड़ा-करकट अपना जगह जमल रहे के, नाला सबके ना उफने के, नवका सड़कन के आपन फिगर मेंनटेन रखे के, पुरान सड़कन के अपना देहि पर बनल गड़हन के पोखरा ना बने देवे के, लाइट के रोशन रहे के, पम्पिंग सेट के रुक-रुक के ना चले के, संक्रामक रोग के ना फैले के तेज रफ्तार से, ट्रांसफार्मर के खुद से जर जाये से बचावे के, लोहा के खंभा के करंट के लागे से बांचे के, लबालब पानी में लुकाइल खुलल मेनहोल के पावे के, आदमी के टोहू प्रवृत्ति यानी सिक्सथ सेंस के, वीआईपी एरिया के आपन प्रेस्टीज बचावे के, समय पर कार्यालय आवे के, देर से घर ना पहुंचे के, उफ! ई बरसऽत पानी परीक्षा ना अग्निपरीक्षा लेवे ला, अग्निपरीक्षा.\nकाल्हु तक जवन शहर के हम सोने की लंका समझत रहीं, थोड़की से बरखा ओकरा के पल भर में भस्म कर दिहलस. आ हम दुख के दरिया में ना पूरा तरह से डूबऽतानी ना उतरा तानी. कुछ देर खातिर बरसात, आ तब व्यवस्था एकरा सामने पानी मांगने पर विवश. एगो शेर बा न कि ‘ये बरसात नहीं आसां, बस इतना समझ लीजे, एक आग का दरिया है और व्यवस्था को डूब के जाना है।’ एकरा के बरसात के आग उगिलल ना कहल जाई त का कहल जाई. अफसर-बाबू बने खातिर इहां एक बेर परीक्षा पास करे के परेला. मगर ई माटी लगवना बरसात त हर साल परीक्षा लेला. दोसर सब परीक्षा से त बांचल जा सकेला. माई-बाप लाख कहत रहे, ना देहलऽ कवनो परीक्षा. पर बरसात त सब केहु के परीक्षा लेले. आ ई परीक्षा में नकलो के अधिका गुंजाइश ना होला. इहो ना कि मौसा भा चाचा से कहवा के पैरवी से अंक नम्बर बढ़वा लीं. बहुत जबर्दस्त परीक्षा ह भाई.


भोजपुरी में देश दुनिया के खबर (शुक, 29 मई 2015) – टटका खबर\nभोजपुरी में देश दुनिया के खबर (शुक, 29 मई 2015)\nगोपालगंज का भोरे इलाका के तिवारी बगहवां गांव में आइल बारात के लोग दही चिउरा खइला का बाद बीमार पड़े लागल आ 77 बरीस के एगो बूढ़ के मौतो हो गइल. बीमार लोग के भोरे अस्पताल में इलाज चलत बा.\nपीएम मोदी संगे भेंट कइला का बाद जीतन राम माँझी कहलन कि गठबन्हन के राह खुलल बा आ एहपर 15 जून के बोलावल बइठक में फैसला लीहल जाई. जनता परिवार में शामिल होखे के लालू के नेवता पर कहलन कि जेकरा संगे आवे के बा से उनुका लगे आवे ऊ कहीं काहे जइहें. कहलन कि लालू आजुए नीतीश से समर्थन वापिस ले के जीतन राम के मुख्यमंत्री बनवा देसु अगर साथ चाहत बाड़न त.\nहमेशा से चुनाव का बेरा बिहारी बाबू के बोल बदले लागेला आ ऊ अपना हिसाब से दबाव बनावे के कोशिश करे लागेलन. उनकर इहे कोशिश हमेशा उनुका के किनारे फेंक देला बाकिर ऊ समझु ना पावस कि कहाँ का चूक हो गइल. अब फेरू बिहार विधानसभा चुनाव सामने बा त बिहारी बाबू के कहना बा कि धीरज टूटल त कुछुओ हो सकेला. कहलन कि तब से भाजपा संगे बानी जब एकर महज दू गो सांसद रहलें. बाजपेई सरकार में मंत्री रहलन आ बढ़िया काम कइलन बाकिर पता ना कवना वजह से मोदी सरकार में उनुका के नइखे राखल गइल.\nबिहार विधानसभा चुनाव के माहौल कुछ एह तरह के बा कि कवनो गोल आपन नेता बतावे के हिम्मत नइखे कर पावत. जनता परिवारो एह बारे में चुप बा आ नीतीशो के नाम लेबे से परहेज राखल जात बा. भाजपा में सुशील मोदी के नाम वेंकैया नायडू आगे कइलन त तुरते एनडीए के विरोध सामने आ गइल. जीतन राम माँझी एगो फैक्टर जरूर बन गइल बाड़न बाकिर उहो जानत बाड़न कि उनुकर मुख्यमंत्री बनल बहुते मुश्किल होखी.\nमाँझी इलाका के मुन्ना बाजार के रहवासी अपना दोस्त के बिआह में शामिल होखे दिल्ली से आइल दोस्त एन बारात निकले बेरा नदी में नहाए का फेर में डूब गइल. तेज बहाव का चलते ओकर लाशो अबहीं ले नइखे मिलल. मरे वाला दोस्त हाजीपुर के रहुवे. हादसा माँझी के महेशर घाट पर भइल.\nछपरा में बंद ढाला का नीचे से मोटर साइकिल निकाल के लाइन पार करे के कोशिश करे वाला दस जने के रेल पुलिस पकड़ लिहलसि आ बाद में जुर्माना ले के छोड़लसि.\nदैनिक जागरण प्रकाशित करे वाली कंपनी जागरण प्रकाशन लिमिटेड एगो एफएम कंपनी रेडियो सिटी के खरीदे वाला बा. एह अधिग्रहण के केन्द्रीय सूचना आ प्रसारण मंत्रालय मंजूरी दे दिहले बावे.\nअतर्राष्ट्रीय फुटबाल महासंघ फीफा के माथ अधिकारियन के भठियरपन का आरोपन का चलते गिरफ्तारी के बावजूद फीफा अध्यक्ष सेप ब्लाटर इस्तीफा नइखन देत आ समय से चुनाव करावत फेरू एकर अध्यक्ष बने का जुगाड़ में लागल बाड़न.\nदिल्ली सरकार आ केन्द्र सरकार का बीच अधिकारन के लड़ाई पर आजु देश के सबले बड़का अदालत सुप्रीम कोर्ट आ दिल्ली हाईकोर्ट में विचार होखे वाला बा. हालांकि दिल्ली हाई कोर्ट के एह मामिला पर सु्प्रीम कोर्ट के फैसला के इंतजार करे के बात बतावत बाड़े कानून के जानकार.\nपाकिस्तान में बियफे का दिने तीन गो विमान अपहरण करे वालन के फाँसी पर लटका दीहल गइल. ई लोग साल 1998 में एगो विमान के अपहरण क लिहले रहुवे जवना पर पाकिस्तान के हैदराबाद एयरपोर्ट पर सुरक्षा बल काबू पा लिहले रहुवे.\nगाजीपुर भांवरकोल इलाका के प्रह्लादपुर का लगे साइकिल से जात शेरपुर खुर्द गाँव के पंचायत सदस्य रहल बिरजू राम के गोली मार के हत्या कइला का बाद हत्यारा आराम से कुंडेसर ओर भाग गइले.\nइलाहाबाद उच्च न्यायालय बियफे का दिने फैसला सुनवलसि कि रसड़ा विधायक उमाशंकर सिंह के विधायकी रद्द करे के आदेश गैर कानूनी रहुवे. एह फैसला का बाद उमाशंकर सिंह के समर्थक रसड़ा में जश्न मनवले.\nमशहूर अभिनेता आ बाद में भाजपा सांसद रहल 79 बरीस के धर्मेन्द्र के काल्हु मुंबई के ब्रीच कैंडी अस्पताल में भरती करावल गइल बा. डाक्टर के कहना बा कि घबड़ाए वाली कवनो बात नइखे.\nमैसूर के महाराजा श्रीकांतदत्त नरसिंहराजा के निसंतान मरला का बाद साल भर पहिले रानी प्रमोदा देवी वाडियार यदुवीर कृष्णदत्त के गोद ले लिहले रहुई. ओही यदुवीर कृष्णदत्त चामराजा वाडियार के काल्हु मैसूर राजवंश के 27वां महाराज का तौर पर ताजपोशी कर दीहल गइल. हालांकि सोना के सिंहासन पर बइठे खातिर उनुका दशहरा ले इन्तजार करे के पड़ी.\nबलिया के ग्रामीण अभियंत्रण विभाग के अधिशासी अभियंता रासमणि मिश्र संगे पिछला 23 मई के मारपीट करे वाला लोगन पर अबले कवनो कार्रवाई ना होखला का चलते नाराज कर्मचारी काल्हु विकासभवन पर ताला मार दिहलें आ परिसर में धरना दिहलें. हमलावरन के संबंध समाजवादी पार्टी से बतावल जात बा आ प्रशासन के हिम्मत नइखे ओहनी का खिलाफ कुछ करे के. ई कहलन महासंघ के अध्यक्ष बलवंत सिंह.\nNews in Bhojpuri, गाजीपुर, छपरा, टटका खबर, बलिया, भोजपुरी में खबर.\nखबर भोजपुरी में (शनिचर, 30 मई 2015)


मान्यताप्राप्त क्षेत्रीय भाषा\nआजादी यूनाइटेड किंगडम\nmedium · 131वाँ\nभारत के उत्तर में हिमालय पहाड़, दक्खिन में हिन्द महासागर, पच्छिम में अरब सागर आ पूरुब ओर बंगाल के खाड़ी बाटे। भारत जमीनी सीमा जेवन देशन की संघे साझा बा उनहन में पच्छिम में पाकिस्तान, अफ़ग़ानिस्तान, उत्तर-पूरब में चीन, नेपाल, आ भूटान अउरी पूरुब ओर बांग्लादेश आ म्याँमार देश बाड़ें। हिन्द महासागर में एकरी दक्खिन-पश्चिम में मालदीव, दक्खिन में श्री लंका अउर दक्खिन-पूरब में इंडोनेशिया हऽ।\nनाँव के उत्पत्ति[संपादन]\nमानव के सभसे पुरान अवशेष दक्खिन एशिया में मिलले के प्रामाणिक तिथि 30,000 साल पहिले के बतावल जाला। लगभग एही काल के मेसोलिथिक रॉक आर्ट के साइट सभ भारत के कई सारा भाग में पावल गइल बाड़ी, जवना में मध्य प्रदेश में मौजूद भीमबेटका के गुफा उल्लेख जोग बाड़ी सऽ। उपमहादीप में, लगभग 7,000 ईसा पूर्व के नियोलिथिक आबादी के पहिला चीन्हा मेहरगढ़ आ कुछ अन्य पच्छिमी पाकिस्तानी इलाका में मिले ला। ईहे क्रमशः बिकास करिके सिंधु घाटी सभ्यता के निर्माण कइलें, जवन दक्खिनी एशिया में पहिला शहरी संस्कृति रहल; ई लगभग 2500–1900 ई॰पू॰ के समय में वर्तमान समय के पाकिस्तान आ पच्छिमी भारत के इलाका में फलल-फुलाइल। मुअनजोदारो (मोहनजोदड़ो), हड़प्पा, धौलावीरा, राखीगढ़ी आ कालीबंगा जइसन शहरन के इर्द-गिर्द केंद्रित, बिबिध प्रकार के रोजगार पर आजीविका खातिर निर्भर, ई सभ्यता शिल्प उत्पादन आ तरह-तरह के बाणिज्य-ब्यापार में काफी आगे रहल।\n2000–500 ई॰पू॰ के समय में संस्कृति में मामिला में, उपमहादीप के कई गो क्षेत्र चाल्कोलिथिक से लोहा जुग में प्रवेश कइलें। हिंदू लोग के सभसे पुरान ग्रंथ वेद एही काल में रचल गइलें  आ इतिहासकार लोग पंजाब क्षेत्र आ ऊपरी गंगा मैदान में एगो वैदिक संस्कृति प्रकल्पित कइले बा। ज्यादातर इतिहासकार लोग एह काल के दौरान, उपमहादीप में कई ठे लहर के रूप में इंडो-आर्यन माइग्रेशन भइले के भी स्वीकार करे ला। कास्ट सिस्टम एही काल में पैदा भइल आ समाज में ऊँच-नीच के बिभाजन भइल जवना में क्रम से पुजारी, जुद्ध करे वाला आ खेती आ बाणिज्य करे वाला, आ सबसे नीचे अशुद्ध मानल जाये वाला पहिले के लोग; आ छोट जनजातीय इकाई सभ एकट्ठा हो के धीरे-धीरे राजसत्ता वाले राज्य में बदलत गइल। पुरातत्व के खोज में, दक्कन पठार इलाका में एह काल में मुखिया आधारित राजनीतिक इकाई होखला के परमान मिलल बा। दक्खिनी भारत में एह समय के स्थाईत्व वाली जिनगी के परमान के रूप में कई ठे मेगालिथिक स्मारक मिलल बानें, संगहीं अगल-बगल खेती के परमान मिलल बा, सिंचनी खातिर बनल तालाब, आ कारीगरी के परमान भी मिलल बाटे।\nलेट वैदिक काल में, छठवीं सदी ईसा पूर्व के आसपास, गंगा के मैदान आ उत्तरी पच्छिमी इलाका के छोट-छोट राज्य मिल के 16 गो "महाजनपद", जिनहना में कुछ राजतन्त्र वाला रहलें कुछ गणतंत्र नियर, में समाहित हो गइलें। एही काल में नगरीकरण के उपज के बाद गैर-वैदिक धार्मिक आंदोलन के परिणाम के रूप में दू गो नया स्वतंत्र धर्म पैदा भइलें। जैन धर्म एकरे उपदेशक महावीर के समय में महत्व हासिल कइलस। गौतम बुद्ध के उपदेश पर आधारित बौद्ध धर्म के अनुयायी समाज के सगरी वर्ग से आ के जुड़लें, मध्य वर्ग के छोड़ के; बुद्ध के जीवन के घटना के संग्रह से भारत में रेकार्डेड इतिहास के सुरुआत भइल। शहरी संपन्नता के एह युग में त्याग के आदर्श घोषित कइलें, आ दुनों धर्म लंबा समय खातिर एगो संन्यासी परंपरा के अस्थापना कइलें। राजनीतिक रूप से, तीसरी सदी ईसा पूर्व में, मगध राज ज्यादातर छोट राज्यन के अपना में मिला के एगो बिसाल राज के स्थापना कइलस जवना के मौर्य साम्राज्यके नाँव से जानल जाला। ई साम्राज्य ओह समय में सुदूर दक्खिन के कुछ इलाका के छोड़ के बाकी पूरा उपमहादीप पर शासन कइलस; हालाँकि,अब इहो मानल जाए लागल बा कि एकर कोर इलाका के बीच-बीच में कई गो बड़हन स्वशासित (ऑटोनॉमस) इलाका भी रहलें। मौर्य राजा लोग के उनहन लोग के साम्राज्य-स्थापना खातिर लगन आ पब्लिक सुबिधा के मैनेजमेंट खातिर भी ओतने जानल जाला जेतना कि अशोक के जुद्ध के त्याग आ बौद्ध धम्म के परचार-प्रसार खातिर जानल जाला।\nतमिल भाषा के संगम साहित्य ई उजागिर करे ला की 200 ईपू से 200 ईसवी के बीच, दक्खिनी प्रायदीप पर चेर, चोल, आ पांड्य लोग के शासन रहल, आ ई राज्य सभ बड़ा पैमाना पर रोमन साम्राज्य, पच्छिम आ दक्खिन पूर्ब एशिया के साथ ब्यापार करें। उत्तरी भारत में, हिंदू धर्म के अंदर परिवार पर पितृसत्तात्मक कंट्रोल मजबूत भइल आ, औरतन के स्थिति पहिले से कमोजर भइल। 4थी-5वीं सदी ले गुप्त साम्राज्य, बृहत् गंगा मैदान के इलाका में प्रशासन आ टैक्स कलेक्शन के एगो ब्याबस्थित सिस्टम दिहलस जवन बाद के राजा लोग खातिर मॉडल के काम कइलस। गुप्त लोग के शासन में, हिंदू धर्म के पुनरुत्थान भइल आ ई भक्ति आ श्रद्धा पर आधारित हो गइल बजाय कर्मकांड पर जोर दिहले के आ ई फिर से महत्व हासिल करे शुरू कइलस। एह नवीनीकरण के चीन्हा मूर्तिकला आ आर्किटेक्चर में प्रगट होला, जवन नगरीय अभिजात वर्ग के संरक्षण पा के बिकसित भइल। क्लासिकल संस्कृत साहित्य में उत्कर्ष भइल, आ भारतीय बिज्ञान, ज्योतिष, आयुर्वेद, आ गणित के क्षेत्र में महत्वपूर्ण प्रगति भइल।\n12वीं शताब्दी के शुरुआत में, भारत पर इस्लामी आक्रमणन के बाद, उत्तरी अउर केन्द्रीय भारत के अधिकांश भाग दिल्ली सल्तनत के शासनाधीन हो गईल; आ बाद में, अधिकांश उपमहाद्वीप मुगल वंश के अधीन हो गईल। दक्षिण भारत में विजयनगर साम्राज्य शक्तिशाली बनल। मुगलन के संक्षिप्त अधिकार के बाद सत्रहवीं सदी में दक्षिण और मध्य भारत में मराठन का उत्कर्ष भयल। उत्तर पश्चिम में सिक्खन के शक्ति में बढ़त भइल।\n17वीं शताब्दी के मध्यकाल में पुर्तगाल, डच, फ्रांस, ब्रिटेन सहित अनेक यूरोपीय देशन, जे भारत से व्यापार करे के चाहत रहलन, देश के आतंरिक शासकीय अराजकता के फायदा उठईलन। अंग्रेज दूसरे देशों से व्यापार के चाहे वाला लोगन के रोके में सफल भइलेन और 1840 तक लगभग पूरा देश पर शासन करे में सफल भइलेन। 1857 में ब्रिटिश ईस्ट इंडिया कम्पनी के विरुद्ध असफल विद्रोह, जो भारतीय स्वतन्त्रता के प्रथम संग्राम से भी जानल जला, के बाद भारत के अधिकांश भाग सीधे अंगरेजी शासन के प्रशासनिक नियंत्रण में आ गईल। \nमुख्य लेख सब: भारत सरकारअउर भारत के संबिधान\nभारत एगो संघ (फेडरेशन) हवे जे संसदीय ब्यवस्था के तहत भारत के संबिधान आधारित शासित होला। भारतीय संबिधान भारत के सबसे ऊँच कानूनी दस्तावेज हवे। ई देस एगो संबैधानिक रिपब्लिक हवे आ प्रतिनिधिक लोकतंत्री सिस्टम वाला शासन में "बहुमत के शासन होला आ अल्पमत के हित के संरक्षण कानून द्वारा सुनिश्चित कइल जाला।"[नोट 4] भारत में संघवाद द्वारा ई परिभाषित कइल जाला कि राज्य आ केंद्र के बीच कामकाज के बँटवारा कवना बिधी से होखी। दुनो स्तर पर सरकार संबिधान में बतावल कामकाज के बँटवारा के अधीन काम करे लीं। भारत के संबिधान, जे 26 जनवरी 1950 के लागू भइल अपना उद्देशिका में कहे ला कि भारत एगो संप्रभु, सोशलिस्ट, सेकुलर, लोकतंत्रात्मक रिपब्लिक हवे। भारत के सारकार के स्वरुप, परंपरागत रूप से "अध-फेडरल" (क्वाशी-फेडरल) बताबल जाला जेह में मजबूत केंद्र आ कमजोर राज्य बाने आ 1990के दशक के बाद से राजनीतिक, आर्थिक आ सामाजिक बदलाव के चलते संघीय स्वरुप अउरीओ मजबूत भइल बा।\nन्यायपालिका: भारत में तीन-स्तर वाली एकात्मक आ स्वतंत्र न्यायपालिका (जूडीश्यरी) हवे जेह में सभसे ऊपर सुप्रीम कोर्ट ह जेकर हेड भारत के मुख्य न्यायाधीश होलें, 24 गो हाइकोर्ट बाने, आ औरु भारी संख्या में ट्रायल कोर्ट बाड़ी स। सुप्रीम कोर्ट के मूल न्यायक्षेत्र (ओरिजनल ज्यूरिस्डिक्शन) मूल अधिकार संबंधी केस आ राज्यन के बीच आपसे में भा राज्य आ केंद्र के बीच बिबाद वाला केस हवें। हाईकोर्ट के फैसला के खिलाफ अपील के न्यायक्षेत्र भी सुप्रीम कोर्ट के लगे बा। सुप्रीम कोर्ट भारतीय संबिधान के रखवाला हवे आ राज्य भा केंद्र द्वारा बनावल अइसन क़ानून के निरस्त घोषित का सकेला जे संबिधान के अनुपालन ना करत होखें,आ सरकार के कौनों एक्शन के अबैध घोषित क सके ला अगर ऊ असंबैधानिक होखे।\nराज्य (1–29) & संघ राज्यक्षेत्र (A-G)\n1. आंध्र प्रदेश 10. जम्मू अउरी काश्मीर 19. नागालैंड 28. उत्तराखंड\nभारत एगो संघ (फेडरेशन) ह जेह में 29 राज्य आ7गो संघ राज्यक्षेत्र (यूनियन टेरिटरी) शामिल बाने। सगरी राज्यन में आ पुद्दुचेरी आ दिल्ली (राष्ट्रीय राजधानी क्षेत्र) में चुनल गइल बिधायिका आ सरकार होले जे वेस्टमिन्स्टर मॉडल पर आधारित स्वरुप वाली होलीं। बाकी पाँच गो संघ राज्यक्षेत्र के शासन सीधे केंद्र सरकार द्वारा नियुक्त प्रशासक लोग के माध्यम से होला। 1956 में राज्य पुनर्गठन अधिनियम के तहत राज्यन के भाषा के आधार पर सीमांकन भइल। एकरे बाद से ई बनावट लगभग ओही तरे के बा। हर राज्य प्रशासन खातिर जिला आ तहसील (तालुका) में बाँटल गइल बा आ अंत में सभसे छोट इकाई गाँव बाने।\nमूल आ पुरान भारतीय प्लेट अब प्रायदीपीय भारत के रूप में बाँचल बाटे आ ई भारत के सभसे पुरान आ भूबिज्ञान के हिसाब से सभसे स्थाई हिस्सा हवे। ई उत्तर के ओर अपना बिस्तार में मध्य भारत के सतपुड़ा परबत श्रेणी आ बिंध्याचल परबत श्रेणी ले बिस्तार लिहले बाटे। ई दुनों, लगभग समानांतर श्रेणी, गुजरात राज्य के अरब सागर के तट से ले के झारखंड राज्य में मौजूद छोटानागपुर के पठार ले फइलल बाड़ी। दक्खिन में, बाकी के पठारी हिस्सा, दक्कन पठार अपना पच्छिम सीमा पर पच्छिमी घाट से आ पूरुब में पूरबी घाट नाँव के पहाड़ी कड़ी से बनल सीमा वाला बाटे; पठार भारत के कुछ सभसे पुरान चट्टान वाला बाटे जेवना में से कुछ एक बिलियन बरिस से भी पुरान बाड़ी। एह प्रकार के संरचना वाला भारत बिसुवत रेखा के उत्तर में 6° 44' आ 35° 30' उत्तर अक्षांस[नोट 5] आ 68° 7' से 97° 25' पूरबी देशांतर ले बिस्तार वाला बाटे।\nभारत के समुंद्री तट के लंबाई 7,517 किलोमीटर (4,700 मील) बाटे; एकर 5,423 किलोमीटर (3,400 मील) लंबा हिस्सा प्रायदीपी भारत के हवे आ 2,094 किलोमीटर (1,300 मील) लंबा हिस्सा अंडमान निकोबार दीपसमूह आ लक्षदीप के टापू सभ के समुंद्र तट से बनल बाटे। भारतीय नेवी के हाइड्रोग्राफिक चार्ट सभ के मोताबिक भारत के मुख्य जमीन के समुंद्री किनारा, 43% बलुआ बीच वाला; 11% चट्टानी किनारा, जवना पर क्लिफ बाड़ी; आ 46% कीच तट आ दलदली इलाका वाला बाटे।\nभारत के जलवायु हिमालय आ थार के रेगिस्तान से बहुत प्रभावित बा, दुन्नों मिल के भारत खातिर आर्थिक आ सांस्कृतिक रूप से भी महत्वपूर्ण मानसून के संचालन में आपन परभाव छोड़े लें। हिमालय, बिचला एशिया के ठंढा कैटाबेटिक हवा सभ से बचाव करे ला आ इनहन के भारत में प्रवेश करे से रोके ला, भारत, एही अक्षांस वाला बाकी जगहन के तुलना में जाड़ा में गरम रहे ला। थार के रेगिस्तान, मानसून के हवा सभ के खींचे ला आ नमी से भरल ई हवा जून से अक्टूबर के बीच भारत के ज्यादातर हिस्सा में बरखा करे लीं। भारत में मुख्य रूप से चारि गो जलवायु प्रकार मिले ला: उष्णकटिबंधीय नम, उष्णकटिबंधीय सूखल, उप-उष्णकटिबंधीय नम, आ परबती।\nअंतर्राष्ट्रीय मुद्रा कोष (आइऍमऍफ़) के अनुसार, साल 2015 में भारत के अर्थब्यवस्था US$2.183 ट्रिलियन नौमिनल कीमत वाली रहल; बजार ऍक्सचेंज रेट के हिसाब से ई दुनिया के 7वीं, आ US$8.027 ट्रिलियन कीमत के साथ, परचेजिंग पावर पैरिटी (पीपीपी) के हिसाब से तीसरी सभसे बड़ अर्थब्यवस्था रहल पछिला दू दसक में औसत सालाना जीडीपी बढ़ती 5.8% के दर से रहल जे 2011-12 में बढ़ के 6.1% हो गइल आ एह तरे भारत दुनिया के सभसे तेज बढ़ती करे वाला अर्थब्यवस्था बा। हालाँकि, प्रति बेकती जीडीपी के हिसाब से एकर दुनिया में 140वाँ स्थान बा आ पीपीपी पर गिनल प्रति बेकती जीडीपी के हिसाब से ई 129वाँ नंबर पर बा। साल 1991 ले, भारत में सगरी सरकार सभ संरक्षणवादी आर्थिक नीति के लागू कइलीं जे सोशलिस्ट अर्थशास्त्र से प्रभावित रहे। ब्यापक पैमाना पर सरकारी हस्तक्षेप आ रेगुलेशन सभ, बैस्विक अर्थब्यवस्था आ भारतीय अर्थब्यवस्था के बिचा में देवाल नियन खड़ा रहलें। साल 1991 में पैदा भइल एक ठो आर्थिक संकट के बाद भारतीय अर्थब्यवस्था के खोलल गइल; आ एकरे बाद से ई बजार-आधारित अर्थब्यवस्था के ओर बढ़े लागल जेकरा खातिर बिदेसी ब्यापार आ बिदेसी निवेस के आगमन के बढ़ावा दिहल गइल। भारत के हाल के आर्थिक मॉडल पूँजीवादी बाटे। भारत 1 जनवरी 1995 से डब्लूटीओ के मेंबर बा।\n2011 तक ले [update], 4,866 लाख कार्यशील लोग के साथ भारतीय श्रमिक दल दुनिया के दुसरा सभसे बड़ बा। सर्विस सेक्टर द्वारा जीडीपी के 55.6%, उद्योग सेक्टर द्वारा 26.3% खेती सेक्टर द्वारा 18.1% हिस्सेदारी कइल जात बा। भारत के फॉरेन एक्सचेंज रिमिटेंस साल 2014 में US$70 बिलियन रहल जे दुनिया में एक नंबर रहल आ ई 250 लाख भारतीय लोग द्वारा कमा के ले आइल गइल रहल जे लोग बिदेस में नोकरी करत बा। खेतीबारी से पैदा होखे वाला प्रमुख चीज में चाउर, गोहूँ, तेलहन, कपास, जूट, चाय, ऊख, आ आलू बा। प्रमुख उद्योग सभ में कपड़ा-उद्योग, टेलीकम्युनिकेशन, केमिकल, फार्मास्यूटिकल, बायोटेक्नोलॉजी, फ़ूड प्रोसेसिंग, स्टील, परिवहन के साधन, सीमेंट, खनन, पेट्रोलियम, मशीनरी, आ सौफ्टवेयर उद्योग बाने। साल 2006 में, भारत के जीडीपी में बिदेसी ब्यापार के हिस्सा बढ़ के 24% हो गइल जवन कि सन् 1985 में खाली 6% भर रहल। साल 2008 में, बिस्व ब्यापार में भारत के भागीदारी 1.68% रहल; साल 2011 में, दुनिया के दसवाँ सभसे बड़ आयातक आ उन्नईसवाँ सभसे बड़ निर्यातक देस रहल। मुख्य निर्यात (बाहर भेजल जाए वाला सामान) में पेट्रोलियम उत्पाद, कपड़ा उद्योग के उत्पाद, गहना, सॉफ्टवेयर, इंजीनियरी के सामान, केमिकल, आ चमड़ा के उत्पाद सामिल रहलें; आयात में कच्चा पेट्रोलियम, मशीनरी, रतन, खाद, आ केमिकल रहल। साल 2001 से 2011 के बिचा में, कुल निर्यात में पेट्रोलियम उत्पाद के हिस्सेदारी 14% से बढ़ के 42% हो गइल। साल 2013 में भारत कपड़ा उद्योग के चीज बाहर भेजे के मामिला में, चीन के बाद, दुसरा नंबर के सभसे बड़ निर्यातक देस रहल।\nभारत के भाषा[संपादन]\nएक ठो वारली आदिवासी पेंटिंग, जीव्य सोम माशे के बनावल, थाणे, महाराष्ट्र से\nभारत के सांस्कृतिक इतिहास 4,500 साल से ढेर लमहर बाटे। वैदिक काल (c. 1700 – 500 BCE) में हिंदू दर्शन, पौराणिक कथा, धर्मदर्शन आ साहित्य के नेंइ रखाइल, आ बहुत सा परंपरा सभ के स्थापना भइल जिनहन के आज भी पालन हो रहल बा, जइसे कि धर्म, कर्म, योग, आ मोक्ष। भारत देस अपना धार्मिक बिबिधता खातिर जानल जाला, जहाँ हिंदू, बौद्ध, सिख, इस्लाम, ईसाइयत, आ जैन प्रमुख धर्म बाने। सबसे प्रमुख, हिंदू धर्म, इतिहासी रूप से कई मत आ संप्रदाय सभ के बिकास से, आ उपनिषद, योग सूत्र, भक्ति आंदोलन, आ बौद्ध दर्शन के परभाव आज के वर्तमान रूप में आइल बा।\nकला आ आर्किटेक्चर[संपादन]\nभारत के भवन निर्माण कला, जेह में ताजमहल, अन्य दूसर मुग़ल आर्किटेक्चर, आ दक्खिन भारतीय आर्किटेक्चर सामिल बा, प्राचीन स्थानीय परंपरा आ बाहरी शैली सभ के सुघर मेरवन हवे। भारत के देसी भवन निर्माण कला में भी बिबिध रंग देखाई पड़े लें। संस्कृत ग्रंथ वास्तु शास्त्र से ले के तमिल मामुनि मायन तक ले एह बात के खोज करे लें कि कइसे प्रकृति के शक्ति सभ मानव आवास के निर्धारित करे लीं; इनहन में सटीक ज्यामिति आ दिशा आधारित योजना बतावल गइल बा जेकरा अनुसार ब्रह्मांड के ताकत सभ के साथ समरस बइठा के भवन बनावल जा सके लें। शिल्प शास्त्र, कई ठो मिथकीय ग्रंथ सभ के लड़ी हवे जेकरा से प्रभावित हिंदू मंदिर आर्किटेक्चर में "पूर्ण" के संकल्पना आधारित वर्ग, "वास्तु-पुरुष मंडल", के बिधान मिले ला। आगरा के ताजमहल, जे शाह जहाँ के आदेश पर उनके पत्नी मुमताज महल के याद में 1631 से 1648 के बीच में बनावल गइल, "भारत में मुस्लिम कला के गहना आ बैस्विक रूप से प्रशंसित मास्टरपीस बिस्व धरोहर" के रूप में यूनेस्को के बिस्व धरोहर लिस्ट में शामिल बा। 19वीं सदी में अंगरेजी शासन में बिकसित इंडो-सारसेनिक आर्किटेक्चर मूल रूप से इंडो-मुस्लिम आर्किटेक्चर के आगे बढ़ावे वाला शैली हवे।\nभारत में साहित्य के रचना के सुरुआत सभसे पुरान समय में संस्कृत भाषा में भइल जे 1700 ईसा पूर्व से 1200ईसवी के बीच के बा। संस्कृत साहित्य में प्रमुख रचना सभ में रामायण आ महाभारत नियर महाकाव्य, कालिदास के नाटक, जइसे कि अभिज्ञानशाकुन्तलम्, आ अन्य महाकाव्य गिनावल जा सके ला। साहित्य के बिबिध रूप देखे के मिले ला आ कामसूत्र नियर रचना भारते में सभसे पहिले भइल। दक्खिनी भारत में 600 ईसा पूर्व से 300 ईसवी के बीचे के संगम साहित्य के रचना में 2,381 कविता सभ तमिल साहित्य के पूर्ववर्ती मानल जालीं। 14वीं से 18वीं सदी के बीचे में, भारतीय साहित्य में भक्ति आंदोलन के जोर लउके ला आ कबीरदास, तुलसीदास, आ गुरु नानक नियर संत आ कवि लोग एह काल के प्रतिनिधि के रूप में देखल जाला। एह काल के रचना सभ में बिबिध बिचार आ भाव के निरूपण भइल आ ई क्लासिकल (शास्त्रीय) युग के रचना सभ से पर्याप्त रूप से अलग किसिम के बाड़ी सऽ। 19वीं सदी में, भारतीय लेखक लोग के रूचि सामाजिक बराबरी आ मनोबैज्ञानिक बिबरन नियर बिसय में जागल। बीसवीं सदी में बंगाली लेखक रबींद्रनाथ टैगोर के परभाव साहित्य पर देखे के मिले ला जिनका के साहित्य के क्षेत्र में नोबेल पुरस्कार मिलल रहल।\nसंगीत, नाच आ नाटक[संपादन]\nसरोद बजावत एक ठो कलाकार\nभारतीय संगीत कई तरह के परंपरा आ क्षेत्रीय शैली सभ के कारण बहुत बिस्तार लिहले बाटे। शास्त्रीय संगीत के दू ठो प्रमुख शैली: उत्तर भारत में हिंदुस्तानी संगीत, आ दक्खिन भारत में कर्नाटक संगीत के रूप में बा। इलाकाई पापुलर संगीत में फिलिमी आ लोकसंगीत के परंपरा बा; बहुलता लिहले बाउल गीत लोकगीत के एक ठो सुघर उदाहरण बाने। भारत में नाच के भी लोक आ शास्त्रीय शैली बा। कुछ परसिद्ध लोक नाच शैली में पंजाब के भांगड़ा, आसाम के बिहू, ओडिशा, पच्छिम बंगाल आ झारखंड के छऊ, गुजरात के गरबा आ डांडिया, राजस्थान के घूमर, आ महाराष्ट्र के लावनी के नाँव गिनावल जा सके ला। भारत में आठ गो नाच सभ, जिनहना में कई थे में कथा आ मिथक के निरूपण भी होला, के भारत में शास्त्रीय नाच के दर्जा भी 'संगीत नाटक अकादमी' द्वारा दिहल गइल बा। इआ आठ गो नाच बाड़ें: तमिलनाडु के भरतनाट्यम, उत्तर प्रदेश के कथक, केरल के कथकली आ मोहिनीअट्टम, आंध्र प्रदेश के कुचिपुड़ी, मणिपुर के मणिपुरी, आ ओडिशा के ओडिसी नाच आ आसाम के सत्तारिया नाच। भारत में थियेटर यानि नाटक कला के अंदर संगीत, गीत आ सहज भा लिखल डायलाग के मिलल-जुलल परंपरा बिकसित भइल बा। परंपरागत नाटकन के शैली में ज्यादातर हिंदू मिथक आधारित नाटक बाने, हालाँकि मध्यकाल के भी पर्याप्त परभाव इनहन पर देखे के मिले ला। इनहन में कुछ प्रमुख बाने: गुजरात के भवाई, बंगाल के जात्रा, उत्तरी भारत के नौटंकी आ रामलीला, महाराष्ट्र के तमाशा, आंध्रप्रदेश के बुर्रा कथा, तमिलनाडु के तेरुकुट्टू आ कर्नाटक के यक्षगान।\nसिनेमा आ टेलीविजन[संपादन]\nभारत के फिलिम इंडस्ट्री में दुनिया के सभसे ढेर देखल जाए वाला सिनेमा बने ला। भारत में क्षेत्रीय स्तर पर सिनेमा के धनी परंपरा बिकसित भइल बा जेह में असमिया, बंगाली, भोजपुरी, हिंदी कन्नड़, मलयालम, पंजाबी, गुजराती, मराठी, ओडिया, तमिल आ तेलुगु भाषा सभ में सिनेमा का आपन ख़ास पहिचान बन चुकल बाटे। भारत में राष्ट्रीय स्तर पर होखे वाला आय में से 75% हिस्सा दक्खिन भारतीय सिनेमा के बा।\nभारत में टीवी प्रसारण के सुरुआत 1959 में सरकारी स्तर पर भइल आ एकरे बाद दू दसक ले एह में बढ़ती के दर बहुत धीरे रहल। 1990 के दसक में सरकार के चैनल दूरदर्शन के एकाधिकार खतम भइल आ एकरे बाद से सैटेलाईट चैनल सभ में तेजी से बढ़ती देखल गइल आ एकर भारत के समाज के पापुलर संस्कृति के रूप निर्धारित करे में लगातार बढ़त मात्रा में परभाव देखल जा सके ला। आज, भारत में टीवी, समाज में सभसे ढेर घुसल मीडिया बा; एह इंडस्ट्री के अनुमान के मोताबिक 2012 तक ले [update] 5,540 लाख से ढेर टीवी उपभोक्ता बा लोग आ एह में 4,620 लाख लोग के लगे सैटेलाईट टीवी/केबिल कनेक्शन के सुबिधा बा, आ ई पहुँच अन्य माध्यम सभ, जइसे कि प्रेस (3500 लाख), रेडियो (1560 लाख) या इंटरनेट (370 लाख) से काफी ढेर बाटे।\nपूर्वोत्तर भारत के कुछ पर्यटक लोग ताज महल घूमत\nलगभग 4000 ईसापूर्व के समय में भारत में कपास आ सूती कपड़ा के चलन सुरू हो गइल रहल। परंपरागत रूप से भारतीय पहिनावा रंग आ स्टाइल के हिसाब से एक इलाका से दुसरा इलाका के बीच काफी अंतर लिहले होला आ ई कई तरह के चीज पर निर्भर होला जइसे कि ओह जगह के जलवायु या फिर लोग के धार्मिक मान्यता। औरतन के सभसे प्रचलित परिधान साड़ी हवे आ मर्दाना लोग के धोती भा लुंगी। एकरे बाद बदलाव के तौर पर सलवार-सूट आ कुरता-पैजामा चलन में आइल। पैंट-बुशर्ट आ जींस टी-शर्ट के चलन भी आ गइल बा। गहना के साथ साथ असली फूल सभ के सिंगार में इस्तेमाल के परंपरा भारत में लगभग 5,000 साल पुरान बाटे; आ रतन सभ के इहाँ ग्रह-दसा के हिसाब से टोटका के तौर पर पहिरल जाला।\nगली क्रिकेट, क्रिकेट भारत में सभसे पापुलर खेल हवे।\nभारतीय डेविस कप में खेलाड़ी लोग के प्रदर्शन आ अन्य जगह पर भी खेल के पापुलर होखे के सुरुआत के कारण 2010 के बाद से देस में टेनिस के महत्व बढ़ल बाटे आ अब एहू में भारतीय लोग रूचि देखावत बा। शूटिंग यानि निशानेबाजी में भारत के महत्वपूर्ण स्थान बा आ ओलंपिक खेलन में, बिस्व शूटिंग चैंपियनशिप में आ कॉमनवेल्थ खेल में भारत कई पदक हासिल कइले बाटे। अन्य कहल जेह में भारतीय खेलाडी लोग के अंतर्राष्ट्रीय लेवल पर सफलता मिलल बाटे, बैडमिंटन (साइना नेहवाल आ पी वी सिंधु दुनिया में टॉप रैंक के बाड़ी), मुक्केबाजी, आ कुश्ती बाड़ें। भारत में फुटबाल के खेल पच्छिम बंगाल, गोवा, तमिलनाडु, केरल आ पूर्वोत्तर के राज्य सभ में पापुलर हवे। फीफा के अंडर-17 वल्ड कप भारत में होखे जा रहल बाटे।\nभारत के योगदान क्रिकेट के मशहूर बनावे में भी रहल बा। एही कारन, भारत में ई खेल सभसे ढेर पापुलर बाटे। भारतीय क्रिकेट टीम 1983 आ 2012 में बिस्व कप आ 2007 के टी20 बिस्वकप जीत चुकल बा 2012 में आइसीसी चैम्पियंस ट्राफी श्रीलंका के साथे साझा कइलस आ 2013 में जीतले रहल। भारत में क्रिकेट के प्रबंधन बीसीसीआई के हाथ में बा; रणजी ट्राफी, दिलीप ट्राफी, देवधर ट्राफी आ इरानी ट्राफी इहाँ के घरेलू प्रतियोगिता हईं सऽ। बीसीसीआइ हर साल टी20 के मुकाबला, आईपीएल के नाँव से भी करवावे ले।\n↑ "[...] जन गण मन भारत के राष्ट्रगान हऽ, समय पड़ले पर जइसनो सरकार निर्धारित करे एक शब्द बदलाव के बिसय बाने; आ गीत वंदे मातरम्, जवन भारत के आजादी के संघर्ष में इतिहासी भूमिका निभा चुकल बा, के जन गण मन के बराबर इज्जत मिले के चाहीं आ एकरा के बराबरी के दर्जा होखी।(Constituent Assembly of India 1950).\n↑ "The country's exact size is subject to debate because some borders are disputed. The Indian government lists the total area as 3,287,260 किमी2 (1,269,220 वर्ग मील) and the total land area as 3,060,500 किमी2 (1,181,700 वर्ग मील); the United Nations lists the total area as 3,287,263 किमी2 (1,269,219 वर्ग मील) and total land area as 2,973,190 किमी2 (1,147,960 वर्ग मील)." (Library of Congress 2004).\n↑ 2.0 2.1 "National Symbols | National Portal of India" [राष्ट्रीय चिह्न | भारत का राष्ट्रीय प्रवेशद्वार] (अंग्रेज़ी मे); इंडिया पोर्टल; पहुँचतिथी 13 मई 2014.\n↑ 3.0 3.1 3.2 National Informatics Centre 2005.\n↑ 5.0 5.1 "Profile | National Portal of India"; India.gov.in; पहुँचतिथी 23 August 2013.\n↑ "Constitutional Provisions – Official Language Related Part-17 Of The Constitution Of India"; National Informatics Centre (Hindi मे); ओरिजिनल से 1 February 2016 के पुरालेखित; पहुँचतिथी 27 December 2015.\n↑ "Report of the Commissioner for linguistic minorities: 50th report (July 2012 to June 2013)"; Commissioner for Linguistic Minorities, Ministry of Minority Affairs, Government of India; ओरिजिनल से पुरालेखित 8 July 2016 के; पहुँचतिथी 26 December 2014. Unknown parameter |df= ignored (help)\n↑ "Sitting Hon'ble Judges: Hon'ble Mr. Justice Jagdish Singh Khehar"; Supreme Court of India; पहुँचतिथी4January 2017.\n↑ 10.0 10.1 10.2 10.3 10.4 "Report for Selected Countries and Subjects" [चुने हुए देश और विषयों के लिए रपट] (अंग्रेज़ी मे); विश्व आर्थिक आउटलुक डाटाबेस, अन्तर्राष्ट्रीय मुद्रा कोष; 27 अक्टूबर 2013; पहुँचतिथी 13 मई 2014.\n↑ "Gini Index"; World Bank; पहुँचतिथी2मार्च 2011.\n↑ "Human Development Report 2016 Summary"; The United Nations; ओरिजिनल से पुरालेखित 22 March 2017 के; पहुँचतिथी 21 March 2017. Unknown parameter |df= ignored (help)\n↑ Scharfe, Hartmut E. (2006), "Bharat", भाषा: Stanley Wolpert, Encyclopedia of India, 1 (A-D), Thomson Gale, pp. 143–144, ISBN 0-684-31512-2\n↑ 22.0 22.1 Kuiper 2010, p. 86.\n↑ Barrow, Ian J. (2003); "From Hindustan to India: Naming change in changing names"; South Asia: Journal of South Asian Studies 26 (1): 37–49; doi:10.1080/085640032000063977.\n↑ 29.0 29.1 Singh 2009, p. 181.\n↑ 31.0 31.1 31.2 Singh 2009, p. 255.\n↑ 32.0 32.1 Singh 2009, pp. 186–187.\n↑ 37.0 37.1 Singh 2009, pp. 250–251.\n↑ 45.0 45.1 Singh 2009, p. 319.\n↑ 54.0 54.1 54.2 Singh 2009, p. 545.\n↑ "History : Indian Freedom Struggle (1857-1947)"; National Informatics Centre; पहुँचतिथी 2007-10-03; And by 1856, the British conquest and its authority were firmly established.\n↑ Khan, Saeed (25 January 2010); "There's no national language in India: Gujarat High Court"; The Times of India; पहुँचतिथी5May 2014.\n↑ Press Trust of India (25 January 2010); "Hindi, notanational language: Court"; The Hindu; Ahmedabad; पहुँचतिथी 23 December 2014.\n↑ "In RTI reply, Centre says India has no national game"; पहुँचतिथी4August 2012.\n↑ 66.0 66.1 Sharma 2007, p. 31.\n↑ 69.0 69.1 Sharma 1950.\n↑ 70.0 70.1 Sharma 2007, p. 162.\n↑ 76.0 76.1 Neuborne 2003, p. 478.\n↑ 80.0 80.1 80.2 80.3 80.4 Library of Congress 2004.\n↑ 82.0 82.1 82.2 82.3 Ali & Aitchison 2005.\n↑ 89.0 89.1 Kumar et al. 2006.\n↑ 96.0 96.1 Chang 1967, pp. 391–394.\n↑ 104.0 104.1 Organisation for Economic Co-operation and Development 2007.\n↑ 105.0 105.1 Gargan 1992.\n↑ Sakib Sherani; "Pakistan's remittances"; dawn.com; पहुँचतिथी 17 December 2015.\n↑ UN Comtrade (4 फरवरी 2015); "India world's second largest textiles exporter"; TechCrunch; economictimes; पहुँचतिथी2June 2014.\n↑ 115.0 115.1 Heehs 2002, pp. 2–5.\n↑ Johnston, Bruce F. (1958); The Staple Food Economies of Western Tropical Africa; Stanford University Press; p. 14; ISBN 978-0-8047-0537-0; पहुँचतिथी2June 2012.\n↑ Cornillez, Louise Marie M. (Spring 1999); "The History of the Spice Trade in India".\n↑ 154.0 154.1 Medora 2003.\n↑ 155.0 155.1 Jones & Ramdas 2005, p. 111.\n↑ "Woman killed over dowry 'every hour' in India"; telegraph.com;2September 2013; पहुँचतिथी 10 February 2014.\n↑ "Rising number of dowry deaths in India:NCRB"; thehindu.com;7August 2013; पहुँचतिथी 10 February 2014.\n↑ "Most of U-17 World Cup stadia need major renovation: FIFA team"; The Times of India; 20 February 2016; पहुँचतिथी 18 June 2016.\n↑ "Basketball team named for 11th South Asian Games"; Nation.com.pk;2January 2010; पहुँचतिथी 8 March 2013.\n"https://bh.bywiki.com/w/index.php?title=भारत&oldid=558077" से लिहल गइल\nकॉमनवेल्थ के सदस्य देश\n2011 से संभावित तारीख के कथन वाला लेख\n2012 से संभावित तारीख के कथन वाला लेख\n2001 से संभावित तारीख के कथन वाला लेख\n2005 से संभावित तारीख के कथन वाला लेख\n2016 से संभावित तारीख के कथन वाला लेख\nएह पन्ना पर आखिरी बेर संपादन5अप्रैल 2018 के 05:19 बजे भइल रहल।


February 10, 2022 – भोजपुरी साहित्य सरिता\nआज बुधना गाँव बड़ दिन लउटल बा। नयका कुरता पायजामा आ लाल गमछा ओढ के जइसहीं बस से उतरल, आपन भयाद लोग के देख के मुँह बिचकावत कहलस- ई का? हमनी के गँऊवा में सफाई अभियान ना चलऽता का? बोलते-बोलते आगे बढत रहे कि गोबरे पर गोर पर गईल ।हे भगवान! एहीसे त हम गँऊवा से भाग गईनी।माई बेराम ना रहित तऽ हम अइबो ना करऽतीं।चलऽ, पहिले गंगा जी चलऽ।नहा-धो के घरे जाइब। अबकी सब संघतिया के बुधना के वेबहार ठीक ना लागल।बाकिर बड़ दिन बाद संघतिया के अइला के…\nनदी आ बेटी के सिरजन भगवान धरती के सुनरी सरूप बदे बनवलन। धरती पर मनई के बसे आ जीये बदे ई दुनो जन के अपना जीवन नेछावर करेके भेजलन। बेटी धरती पर मनई बसईली त नदी ओही मनई के जीवन दान दिहली ।खेती आ पानी के जुगाड़ के जिम्मा ई लिहली। ऐसही धरती फलत-फूलत आज एतना बड़ आपन संसार बना लिहली। खूब खूश होखे ई दुनो जन आपन एतना सुंदर सिरजन देख के। आज नदी बेकल बारी। उनका के सब लोग गंदा कर देत बा। उ आपन दुख केकरा से…\nलघुकथाडॉ रजनी रंजनLeaveacomment\nहमरा पूरा जवार में एके गो भउजी रहली । बिजे भउजी। गाँव में भउजी , चाची, दादी ई सबलोगन के उनकरा ‘भतार’ के नाम से ही बोलावल जाला। आ सब नाम के साथे ‘वा’ आ चाहे ‘ईया’ लगा के बोलला से अपना निअन जनावेलन लोग। भईया हमरा सब गोतिया के बड़ बेटा हउअन। गाँव में बड़ लोग उनका के बिजइया आ छोट लोग बिजे भईया आ बिजे चाचा कहेलन। बिजे भईया सगरी जवार के छोट लइकन के देखनहार रहलन। उहे सभ लइकन के पढाई लिखाई आ चाहे अउरो कवनो बात होय…\nअयोध्या मे गोली चलववले जरिको न सरमइले हो एकरा के लाजो ना लागे वोट माँगे अइले हो। महजिद पर भोंपू लगववलें मंदिर के बंद करवलें हो एकरा के लाजो ना लागे वोट माँगे अइले हो। चाचा बाबू हिल मिल के खूबै लूट मचवलें हो एकरा के लाजो ना लागे वोट माँगे अइले हो। मंचो पर बाबू धकिअवले हिंदुन के गरिअवलें हो एकरा के लाजो ना लागे वोट माँगे अइले हो। सैफई में नाच करवले पइसा खूब बहवले हो एकरा के लाजो ना लागे वोट माँगे अइले हो। बदमासन के टिकस…\nभोजपुरी गीतजयशंकर प्रसाद द्विवेदीLeaveacomment